Маҷк аҟара дылхыбаауашәа дыҟан уи ахыҭкәаҩ, дшааигақәазгьы игәалашәозар акәхарын, лԥырҵра дахькылнагашаз издыруамызт.


Есыҽны сышьышь иазҳауа, ахә аҭнысхыр, сҽырбауа, акәымжәи акабеи са изӡахып, наҟ сынҭыҵып, сыццакып, сцап, снаԥшааԥшып хара, сҭакәажә дыҟазааит ара, дсыҵашьыцлап, лгәы ԥжәалап, сыгәхьааган дысзыԥшлап


Ари азҵаараҿы аԥсуаа ианакәызаалак ихьԥшымызт, рхатәы бзазаратә культура аԥҵаны ирыман.


Убри иануҳәа, сара иуасҳәеит, уара зынӡаск иузымдыруа, Багаԥшьаа ишәыдҳәалоу фактк.


Абыржәы заҵәык иԥсы ҭаны, иҿы цәажәо сиқәыршәа, уаҳа даҽакы саҳәом, нас нахыс сара избарын!


Иҵегьы ҳҽазааигәаҳтәит иҭаагарц, ҳаӷба зны шьҭахьҟа, зны ганха, аҽазыҟаҵара иаҿын, аха аԥшыхәцәа ирцәыӡит.


Уи азин змаз анацәеи абацәеи ракәзар, урҭгьы идеологцәан, зегь ҳара ҳауми, ҳара уаҩ деилаҳхуам ҳәа аинтернационализм ала рыхшара рааӡон.


Жәытәаахыс сабацәеи сабдуцәеи раҳҭынра ахьыҟаз Аҟәа абааҭаҿгьы абзырбзан ҿыцқәа ықәдыргылеит араҟа наӡаӡа рҽышьақәдырӷәӷәарц азы.


Зегьы схасыршҭырц сашьҭан, ақәа сцәын сшьапқәа хтны, сыццакуа, исзымхакәа инҵәар ҳәа сшәаны, амцеиԥш сшьапаҵақәа шны.


Ацәеи абаҩи еикәыршаны, зхаԥыц каԥсаз аҭаҳмада иеиԥш, рӡамҩақәа ҭашәашәаны иаакынхалеит аҳақәа.


Аха имариам сара сусқәа, имариам са сзы, ихаҵа, зегь мариала бахьырхысуа, иахьбызгәамҭо бжак зынӡа.


Ҳазлагылаз абаа агәашә анҭыҵ иаҿачаԥаз ахыбра ауаа ыҵеибацаланы ахәҳахәҭра иаҿын аԥсыӡкцәеи аахәаҩцәеи.


Изгәамҭаӡеит, ахыларҟәра злаз аԥҳәыс, лцәа ԥызҽуа, луаҩра лазырҟәуа акгьы ачҳара ҟазшьас ишлымам.


Урҭ рыжәлар аиҳараӡак Бырцха иаакәыршан ирыдгьылын, аха ана-ара даҽа жәла шьҭрақәак ирылаԥсақәан.


Аԥсуаагьы ҳазлоу аурыс империа дуӡӡа убасҟак асистема ааҳәит, иаалырҟьаны даҽа мҩак ианылеит.


Иарбан фольклортә рҿиамҭазаалакгьы еиуеиԥшым авариантқәа ҵыхәаԥҵәарада иԥсаҟьаны, ана-ара ажәлар ирылаԥсоуп.


Иара иахьа уажәраанӡагьы сықәхроуп изызку аасгәахәлоит агаӡа рҽырҩашьашәа иааскь, исыдыкшало сықәгараҵәҟьа ззымгәаӷьуа, изгәаӷьуа.


Дрыма ашҭа ианынҭыҵ, ацәа иалҵызшәа, ахы ҩышьҭнахын, ухәы-ужьы еиланаргыларатәы иҩныкьыр-кьыраан, иҩаҵҟьаны агәашә иҩадыххылеит.


Абарҭ ажәеинраала хәыҷқәа дара рхатәҟазшьа ҷыдара рымоуп урҭ ирыласаны, ирцәа-ржьны ирылоуп ажәлар рпоезиаатә ҿабызшәеи рхаҿсахьақәеи.


Уи агәнаҳа шихьӡо издырӡом, аԥҳәысеиба лакәзар, дылныҳәома уи ахәымга, длымшәиуеи, убри лышәиԥхьыӡгьы иқәшәоит.


Аха иабаҟоу, исамҳәаӡакәа амаӡаныҟәгаҩ хыхҵәаха агыруан, Иркьаҿт, аҳәоуқәа еиԥымшьӡакәа, иқьышә сықәҵаны, дыгәрымуа.


Ирҳәоит, зны Аԥсырҭ аџьамцәа изнымкылазт, шьҭахьҟа ибаахьы дхьамҵыр ада ԥсыхәа имоуит ҳәа.


Кәынта абас, иахьа еиԥш, имаҵура мышкы-ҩымш данахнаго, амузыкантцәа руаӡәк инапы ианиҵоит иара иҭыԥан дҟарулырц.


Ҳәарас иаҭахузеи, ауаа зегь реиԥш дыҟан, аха иакәымк анибалак, иакәым ажәак аниаҳалак, егьырҭ иқәлацәа зегь ҳаасҭа даргачамкуаны, игәнигоны дызбахьан, дгәасҭахьан.


Иуа Коӷониа уа ипоема даԥхьауеит, ифырхаҵа ахра дагеит шуҳәо давҟьауеит.


Сара наџьнатә аахысгьы сшьапы хырҟьаҟьа еимаада-еимсыда аныҟәара бзиа избон, аха уажәы, еимаада шьаҿак ҟасҵаргьы сан илуамызт.


Ари иуҳәаз аҭак ауп, ҿааиҭит Алхас, ҳхаҵара ԥибашәарц лбаа аԥшаҳәахьы ҳалбаап.


Шәара, аҭыԥантәи ақырҭцәа аԥсуаа раҵкыс шәаиааир наӡаӡа Аԥсны шәара ишәтәуп, шәзымаиааир иахьышәҭаху шәцоит, амала Қырҭтәылаҟа амҩа шыҟам жәдырааит, – рҳәеит.


Наҩеи иаби иареи иақәыркит, жәохә шьаҟак аҵеибаҳәа изҵарсыз, аҭакәажә мбарымбах леиԥш ихырқәақәоз рыҩныжәк нықәхны аҿыц дыргыларц.


Аграждантә лирика, аԥсҭазаара иашьклаҳәуа акәымкәа, уи иаԥызаны аԥеиԥш бзиа ачаԥараҿы амҩалхра иацхраауа ианзыҟамла, граждантәрас, ҳәарҭарас иалагәышьоузеи!


Арахә еиԥхьытта амҩаду иануп, арахь уԥшыр агород аҿы акәац ыҟаӡам, – иҳәоит ус ишнеиуа Кәынта, надаада амҩа агәҭаҵәҟьа иангылоу ажәхьақәа дрыхәаԥшуа, имашьына ани имузыкантцәа руаӡәк ибыкь абжьы ахаҵашәа ирҿыжуа.


Аха ҳара, ҳбызшәагьы ҳҵасқәагьы нкажьны, аҟьалаԥалақәа иҳаланагалаз ртәы шьҭаҳхит уи маамынраӡами?


Еиқәшаҳаҭны апротокол ҟарҵоит, ишьақәдырхаразы аболница, ашәыҟәқәа акы аземство рахь ирышьҭит, агьи ак


Ари ахьшьыцба ажьабаа анаба, инамҵысын сминауаҭуп шәа изаҳауа шәҿы дакит.


Ажәеиԥшьаа аиҳәшьцәа Рариреи реирамеи рыхьӡала абнаҿы ашьтәа ашьа карҭәон, рхазы иааныркылоз арахә агыгшәыг рԥырхагамхаразы.


Иумуӡозар уи аҵкыс еиӷьу ахаҵарақәа ҟаиҵахьеит, – лҳәан сара даасыдгылт класск аҿы исыцтәаз аӡӷаб хәыҷы.


Ааи, иаҭахуп агәаӷьра, избанзар Тира изыҳәа асатира ануҩлак, тирараа, амбакәараа, гадраҟәараа, рамаданраа уҳәа зегь еидгыланы иужәлоит, уцәа ԥырҽырц иалагоит, удыршәарц иалагоит


Рабдуцәа раб Соулаҳ ҳәа хаҵа ӷәӷәак дыҟазаарын усҟан Дал инхон.


Ҳазегь ҳамшқәоушәоуп ҳшыршаз ҳарҩашьан, амшынҵа ҳанҵоуп ҳгәылжәан ҳаргаанӡа, аҵхынҵа ҳанҵоуп.


Инал-Иԥацәа ираҳаз ажәа бааԥс рызхымго, иаразнак иара абра иҭыӡшәаагап рҳәаргь зынӡа аиакәым алҵыр ҳәа ишәаны, рыц еихарӷәӷәа зназы ичҳаны, зегьы ишырбоз, ирхьыԥшызгьы даргьы аизара ааныжьны иқәҵит.


Аԥсуа чычиара ҳаҟәыҵны, ҳажәа инацаҳҵап хыхь ҳазлацәажәоз аус дуӡӡа, адунеитәи аҵакы змоу.


Абарҭқәа зегьы уаҩ агәра идыргоит саб, иара ихатә гәҭакы иага имаӡазаргьы, Урыстәыла ацхыраара ду шеиҭоз, аха зегь акоуп, ишысҳәахьоу аиԥш, инагӡаны урҭгьы егьырҭгьы игәра ргомызт.


Убри аамҭазы Хыгә ихацлымҳәа ԥҵәазшәа ибеит, ишибоз ихаԥыцқәа иҿы иҭыҳәҳәо иҟалеит, иԥынҵа ҵәызӡа, ицламҳәақәа хьынҳалаӡа, дхәымсысӡа дааҟалеит.


Урҭ рҟнытә дарбанзаалак аӡәгьы иԥсҭа заара уаҵашьыцуа дзыҟамлеит, инаргәалашәан иаарзырҳәоит


Шәыга хкыла рхаҿсахьақәа ҭихуеит ажәытә ԥсыӡкҩы Бирам Аиба, уи иҷкәын Даур, анхацәа Ҭемыри Соӷәми уҳәа егьырҭгьы.


Абас зҟазшьа бзиоу, абас абжьы хаа зхоу, иқәшәазеи, иараби, убасҟан?


Иаҳҳәап, Аҷандарантәи ма Гәыԥынтә Аҟәа уааир даара уҽумырӷәӷәакәа ҭынха дук дузкамшәар ацҭәа шәылибамхыкәа уҭарыҩуамызт, анхарҭеи аусурҭеи аламала иуауамызт.


Аҟәарҭ иацу акәҷарақәа ахьшь аҽанрыланажьуа еиԥш, атанк ахы аԥсуаа ахьтәо ианрылаҳауа, убри еиҳау гәахәара акгьы иснаҭом!


Ҭебра гәҩарас илкит, лаҳәшьа ашьыцра лызцәырҵны дшыҟоу, аха гәҩарас илкыз агәра лызгомызт, наҟ илҟәылцарц лҭахын.


Амала, пиесак рысҭан, аҩажәижәабатәи ашықәсқәа раан, араионаҿы, нас қыҭақәаки рҿы иқәдыргылақәеит.


Абахәра иаҿысны абаагәара ианаадгылоз зынӡа инеилалашьцеит, убри аамҭазы уахынлатәи ацәашьқәа раркра ишалагахьаз мҩашьо, аҩнуҵҟа алашара ҭыԥхаауа иҟан.


Ақыҭантәи абжьаратәи ашкол ахьтәы медалла даналга, латтестат лыманы дцеит џьара институтк дҭаларц.


Ардимон ицәажәара аанкыланы дынкахәыцуа дышиаз, иаалырҟьаны ацәа дынҭанагалан, убри аамҭаз ахырхырҳәа ихәдагьы абжьы аагеит.


Ашьҭахь излаҳаҳаз ала, Лакәыт ихырӷәӷәарҭаҟноуп абомбақәа ахьагәыдырҵаз, аха машәыр ҟамлаӡеит.


Нан, уара абра иахьа зыхьӡала уааз сабхәындацәа зегьы дреиӷьасшьон, дуаҩы лашан, ҳәа лылаӷырӡ хаҟәҟәала, дгәыкы-ҵәыкуа аԥсшәа салҳәеит, илгәакьоу аӡә иеиԥш.


Акгьы сыхьуам, шәымшәан, – иҳәеит Мдыр, иара абри аамҭазыҵәҟьа, дышиашаз, ашҭа аганахьшәа игылаз алаҭра дҩасит.


Иура даҵхацыԥхьаӡа иҭҟьоз ахызаҵәқәа зегьы ақырҭцәа ргәаҵаӷара кылблааны иагозшәа ибон.


Амла сшакуазгьы ауизеилымкаахуаз, ача иԥхаҵәыԥхаҵәуа ҽыҭк амжәаны иаасиркит, ԥаҭликак алумааҭгьы хьшәашәаӡа ахҩа ахыхны, ачаҭаҳәа ацыԥхь хаддыла еиҭаасиркит.


Мшәан, уи иоуми Қырҭтәыла еидҵо аҳәынҭқарра ыҟазшәа, насгьы уи раԥхьатәи аҳәынҭқарс Баграт Ахԥатәи Аԥсҳацәа рдиван ҳзынзыжьыз дҟалазшәа Аԥсуа Ҳәынҭқарра аҭоурых зегьы раԥхьа изырхәанчаз


Ҳақыбеи игәаара шихымԥсаацызгьы ажәабжьс иааигеишь ҳәа игәы шыхыҭхыҭуаз иблақәа ирхызбаалеит


Убри, алашьцара иҵәахны иамаз, Иарна ԥхьаҟатәи лԥеиԥш, уажәы, ибзианы еиллыргартә иааины лыбла иаахгылеит.


Ауаҩы иԥсадгьыл аҿы гхак ҟаиҵар, уи дшахьчо аиԥш, ижәлар ишианарыжьуа аиԥш, тәымџьара дагьахьчом, тәым жәларык иагьианарыжьуам.


Асовет мчра Аԥсны ианышьақәгыла ашьҭахьгьы акыр аамҭа аԥсуа нхаҩы идгьыл дадҳәалан, уи ақәаарыхра иеиӷьеишьоз акагьы ыҟамызт.


Ма Ардушьна дҭаркуеит, мап анакәха, иблыз анхара ду ахә шәатәуп.


Иҟауҵо бзиоуп, аха изуасҳәазаалак абри аус аҿы Хыцә Кьынтышә иҽалаимырхәыртә иҟаҵа.


Аха ари аамҭа хҵәаха хәыҷы амацара акәӡам аус злоу, уи хазы иалкьыкьны иҟам, акыр ҳнагәыларԥшны уи иаԥхьанеиуаз аҭоурыхтә ҭагылазаашьагьы ҳнарбоит, ԥхьаҟатәи аперспективагьы еилыкка ҳақәнарԥшуеит.


Уи аахыс аӡәымзар аӡәгьы иара иахь дымнеиӡацт ичанаба иҿаҳхуеит ҳәа.


2006 шықәса абҵара 7 рзы, Қырҭтәыла ахада идҵа ала, ауахәама анашьан амилаҭтә ҵакы змоу иеиҭамҵуа акультуратә баҟа акатегориа.


Аԥсуаа рҵеицәа ҵарада, еиқәылашьца аҩныжә еиԥш, лашарада, цәашьыда, иҟоу еиԥшны ианыҟаз, сара дсыздыруам уара уда аҵара аус иазныҟәаз.


Уахык аҩны сахьааиз, сааԥсазар акәхап, хьаа цәгьак ауаҩы ианизҵысуа еиԥш, сгәаҵа иҵалеит Аԥсара.


Иҟалап урҭ корреқтуратә гхақәазаргьы, аха зегьы акоуп, аҩымҭаҿы ианубо угәы еихьыршьуеит.


Реиҳа иӷәӷәаны еиҵоу, реиҳа иԥсыҽу, ахызаҵә зҭоу ҳәа апатронақәа инацәа рықә куа исирбеит.


Излаабо ала, ароман зызку азҵаарақәа аламала зыӡбара мариақәоу ракәӡам алитературазгьы, иара аԥсҭаазаратә практиказгьы.


Китаиаҿы Чан Каи-Шиажә Иҽахаижьын аҟәардә уа, Аха ақәԥацәа уи аччиажә Илдырҩрит иҟәартәра.


Арахь, агранат зыршәуа абџьар ижәҩа иахшьын, уи иаҿарҵоз ахы хьамҭақәагьы рыҭра иҭаҵаны изқәа икыдын, урҭ ҩаԥхьа ианиҭаххоз аамҭазы аҭыгара ырманшәаланы иҟаҵан.


Иагараан иубахьеит, аԥшацәгьа иарааз абнара, уаанӡа ишшәыр-шшәырӡа игылаз аҵлақәа, еихышьеиԥышь еилажьны.


Расҭа Ԥаҷкәариа иоуп ахәыҷы сара соуп дызҿу ан дизаага ҳәа иабжьызгаз, иазҳәаз.


Аимператор днавала-аавало акәӡамкәа, иблаҿы имааиз дигәҭасуан, уинахысгьы имԥын дықәижьломызт, дизхьаԥшуамызт, анышә еиҩыжаан инхәыҵарҵаз ԥсык дииҩызан.


Унцәан, уԥхыӡын, уагьуаҩын, зынӡаск ҽа ԥсҭазаарак уатәын, саргьы устәын ишыстәу амш, ишышәҭуа ашәҭ, саргьы сышәҭын.


Аха уи иаанагомызт Џьума Аҳәба дытҟәаны дышрымазгьы, аҭәиц аҟара шилымшозгьы, иԥсҭазаара марианы, иара џьара игәҭахәыцрақәак рҿы ишиҳәоз еиԥш


Ауаҩ дақәымшәааит акәымзар, дақәшәар, ҳаибашьцәоуп, ҳфырхацәоуп ҳәа иаақәгыло раасҭагьы фырхаҵарақәак ааирԥшыр ауеит.


Аӡәы ихала днаганы уадак аҿы дуртәар, иҭаауеи иареи рхала иеизынхоит.


Аԥсырҭ захьӡу ароман аҿы аԥхьа дцәыргоуп Гәымԥс иахьатәи Гәымсҭа, ма Гәыма акәхап иҟаз ахырӷәӷәарҭа напхгара азызуа иакәны.


Сара сакәзар, шәҟәҩҩык, публицистк иаҳасабала, ашьха ӡиас аҵа зны-зынла еилаарцыруа ахьтә ҟәырҷахақәа шырԥшаауа аиԥш, усҟантәи аамҭа иаламӡыкәа ҳара ҳҟынӡа иааз ажәытәтәи аҵарауаа Аԥсни аԥсуааи ирызку ранҵамҭақәа рҿы избаз ажәак-ҩажәак рыдамхаргьы еидкыланы санахәаԥш сҿаԥхьа иаацәырҵыз, сзыршанхаз ажәабжь ссир аԥхьаҩцәа ишәыдызгалоит.


Арахь ҳтәыла аҩныҵҟа есааира ирацәаҩхо иалагеит маӡа-аргама икылеибаҳәа Егры аганахьтә иаауаз шьоукы, мыцхәы гәрамгарҭас иукышаз, ҩныргылаҩцәоушәа, уасҭацәоушәа, зҽырҩашьан иҟаз.


Абри еиԥш амыҟәмабара аамҭазы ҳашҭаҿы уара уҽыжәҵра абарҭ зегьгьы ҳзын насыԥуп!


Аԥсҳа ухаҵкы, аԥсилааи мсымааи аӡәызаҵәык идамхаргьы иԥсы ахәага ҭанаҵы аӷа Егры дыррыжьуам, ҿааиҭит Мсым Хәыҷы.


Уи лара данибалак, лымацара илзикуаз ччаԥшьк аҿынаирхон, аха зны-зынла ланԥса ллакҭа цәгьа ахьыгӡаны иаанылхуан, илырцәон.


Еицәыхароуп амци иашеи Адгьыл-ажәҩан кыр рыбжьоуп, Еицәыхароуп ахааи ашеи, Урҭ рыбжьара ашәҭқәа ԥшьоуп.


Жәлар Рсовет Аԥсны абольшевикцәа рхада Ефрем Ешба дрыԥшаан амчрагь удкыл, Аҟәагь еиқәырха ҳәа иарҳәеит.


Амҩаду егьи аган ала уи, Мерседес, аԥхьа ҟәаҟәаса ишьҭан, акапот анаат, аҿы еихҳәазшәа аԥшра аман.


Ицаз цагәышьеит, аха иаанхаз Рыԥсы еиқәырхатәын, Абиԥара, Аԥсны зхаанхаз, Рразҟы ӡбатәын.


Ҳажәлар адоуҳатә хақәиҭра анрымаз, ргәы ҭганы ианыҟаз, роурақәа рыдкылан ианааҭышәынтәалалак, рыжьрацәара инрылс-аарылсны ирбон-ираҳауан.


Сан лаҳәшьаԥа деиҭазхагылаз аимпериа иаԥырхага-бааԥсу, иара илбааныхра иашьҭаз ацәгьаршыҩцәа арахь ихиҵеит.


Бымшәан, сара шьҭа уаҩы сиԥырхагам, деиҭааччеит, аха убас аҵанӡа даақәыԥсычҳаит


Знызынла џьоукы-џьоукы егьзлаӡам аказы рыбжьы дырдууеит, уи ала ауаа рхы ддырдыррацы.


Ахәыҷқәа ааин, амца ахьеиқәыз аԥхарраҿы, рҟәардәқәа иаарыханы, рҽааидырӷәӷәала инатәеит, гәалаҟарак рымаӡамкәа


Аԥсны аҭоурых, аԥсуара аиқәырхара, аԥсуа жәлар рлахьынҵа атема инарҭбааны дырзааҭгылоит апоет Қьалышь ибаҟа, Аԥхынтәи ашәа, Ацыԥҵәаха ҳәа зыхьӡқәоу инеиҵыху иепикатә рҿиамҭақәа ипоемақәа рҿгьы.


Уеизгьы-уеизгьы дзазыԥшрызеи аԥхьаҩ алирика амонументалтә формақәа рыла иахьатәи аамҭеи ауааи рцәыргара?


Аԥсуаа ҳҟны имаац аӡәгьы дыҟаӡам, аха ҳара ус ҳшьаҟьаны аӡәгьы дзымцаӡацт, – иҳәон.


Бара агәра сбыргеит нахьхьи џьара, Испаниа, иҟалаз ахҭысқәа адунеи бақәлахаргьы ишыбхамышҭуа?


Убра убри еиԥш ансамбльк ҳәа еиҿыскааит, адәы иқәугьы ирзеиҿымкаар ҟалап!


Абасала ашәышықәсақәа ирхаанханы иҟаз ари абааш иахҭнагахьаз амыҟәмабарақәа ирцәынханы еиламҳакәа ишааиуаз еиԥш, аԥсуа жәларгьы рхы мырӡкәа рҽеиқәырханы иааиуан.


Ауарба аԥынҵагә еиԥш зҽырхәаны ихәаԥушаз ацаҟьа жәынҭыӷьла дҩеины дҩаҵагылеит Хьымца.


Ианшәызҳалак, зегь реиҳа зыгәра ганы аҳәынҭқар иаҳҭынра зыхьчо, иара дзыхьчо шәара шәакәхоит.


Адунеи аԥсы нахәланарӡызшәа ҳауак наҵасуан, амш каууа, амшын агәы иаҵәара кәеикәеиуа ҳамҩа ҳақәуп.


Акрааҵуеит, атеатр ашҟа инасышьҭит пиесак, ахькьыԥхьааха сымаӡам, иӡзар, иӡӡеит иҳәеит.


Иудыруазеи иаарыдбзиалахо шьоукы аанагар ҳәа ргәы иаанамгакәа иҟам, аишәа иқәыз изызкыз раҟара даҽа ԥыҭҩык ыҟазаргьы ирызхон, иагьырцәымцхәын.


Лгәы иҵаҵәахыз агәхьаагара уи аҽынгьы илныԥшуа дтәеижьҭеигьы акрааҵит, аха луадахь ахынҳәра макьана агәаҳәара лымамызт.


Сара сҟны иамам уи зынӡа зингьы, аха ахы иҩахама агәаӷ, уара, еиҭах?!


Ишьаарҵәыразааит, акгьы рхараӡамкәа, миллионла иннарҵәаз рыбаҩқәа рыла иргылазааит, ибаандаҩызааит ҳахшыҩ, ҳабз, аӡы ҳазымыӡәӡәо ҳҟьашьызааит, аха ҳаҟазааит уаҟа, ҳаҩназааит убри аҩны, ҳҭәы-ҳаԥхан, ҳашьцылан.


Абри аганахьала аӡәырҩы ашәҟәыҩҩцәа активла аус руит аҵыхәтәантәи жәохә, ҩажәа шықәса рыҩнуҵҟала.


Аха аҩыза бзиа дсыцын, алмҩанык ҳмидагәидаха ҳахьаауаз, сыгәшәымшә аҳәара даҿӡан.


Издыруада аӡәыр угәы иаанагозар аамҭа ҳақәшәаны ҳацныҟәоит ҳәа, уи башоуп, ухы уажьагәышьеит!


Аԥхьатәи аԥшьшәҟәык рҿы ахԥатәи астрофаҿы ацәаҳәа Ҩызас дирҭеит уа ҭыԥҳак ҳәа иҟоу, аҵыхәтәантәи аҭыжьраан ажәа уа аҭыԥан уи ҳәа иануп.


Анастасиа Петровна дықәны данцоз инылмыжьит ладресҵәҟьа урҭ рыбзиабара ирыбжьаз амырцыхцыхразы.


Сара избази исаҳази макьана цқьа срызхәыцроуп, – иҳәеит иара, амала уажәнатә иналкааны исҳәо, шәара, аԥсуаа, сыжәлар раҵкыс акультура змоу жәларуп


Ҳабхәында Митиа иԥшәма Амра лхаҭа медеҳәшьоуп, уи лыӡӷабцәа Стеллеи Ликеи ахәыҷы ииз илыгхарызеи ҳәа илыдгьежьылоит, уанхәыԥҳа лакәзаргьы, Нанашьа дышлыдтәалоу длыдтәалаӡоуп.


Иқәнагаҵәҟьаны уааишьҭит сара сышҟа, сара узааӡаз сышҟа, избан акәзар, уара иууз аламысдара уара умацара уакәӡам изхароу


Џьара тәашьак рыман иҟам имҭәыз, уахгьы ҽынгьы игәаҟуа акы иахаҩоит.


Қарҭтәи иаашьҭыз арра-маҵуратә хылаԥшыҩ ажәа имыркыр, рмаҵурақәа рцәыӡыр ҳәа ишәон.


Ауахәамаҿы аԥхьарҭа ҟазҵаз, арадио уахь иназгаз ацәдыршәо иалагеит, ҩба ззымдыруаз анхацәа еизадақәагьы ируа рзымдыруа, иахырҳәаара рзымдыруа иаанхақәаз ҟалеит.


Игәы иныҵаххны дҵааит, избанзар, иара иакәымкәа, убарҭ зегьы аҽаӡәы изкызшәа ибеит


Уа инхоз сан лаҳәшьа лҿы аанҿасра ҳаҟан саҳәшьа еиҳаби сареи.


Сазыхынҳәып уи арахь ажәала, ашәала, сиеҵәа кәеицеины хыхьынтә сахаԥхап, шәанымгәыӷӡо зны акала шәсырманшәалап, шәлаҳәны шәтәазар скыдшәангьы шәсырԥхап.


Сыҷкәын иан гәаҟ, анацәа зегь реиԥш, лыҷкәын иавтомат лҵәахит иахьимбашаз.


Сшьамхы ааԥсарак ақәмызт, сгәамч ҳазватәаз амшын гәеиужь ду ихӡаломызт, иҳачхынгаз ашьха еихыкеиҵыкқәа ирықәӡомызт.


Истол дахыҵны дааины, иаԥхьа даатәан, Абзагә иблақәа дырхыԥшыло, ҿааиҭит Раԥсҭан.


Уи дууа ҿыцзар ҟалоит, уи ааигәа еибадырны ҩызцәас ишьҭибахыз аӡә иакәзар ҟалоит.


Уаҟа, алагер аҿы саныҟаз, сыԥсы злеиқәсырхаша, Аԥсныҟа сызлахынҳәыша сазхәыц уан.


Аҳәынаԥқәа Цгәажә ҳақәнахырц иҳашьҭоуп, ҳаԥсынҵры армаҷуеит, ҳаҟанаҵгьы ҳазхара ҳфап рҳәан, иааи ахьшьцәа иаарчычан, рныгақәа, рчаҟәақәа, рхәарҭақәа зҳәаз иеиԥш, зегьы ааҭадырцәит.


Аҩымҭаҿы хадара ннакылоит аԥсуа жәлар рхеиқәырхаразы бжеиҳан изҭанаргылоз акатаклизмқәа ирхылҿиаауаз ахҭысқәа.


Уигьы мап узицәкуам, еибашьуаз дырхыԥхьаӡалоуп, уимоу аҳәынҭқарратә орденқәеи амедальқәеи ианашьоуп, иҟоуп Аԥсны Афырхаҵа ҳәа аҳаҭыртә хьӡы зыхҵоугьы


Уи иаразнак дауидикылахуаз, ахирург ичымазацәа дрылан, нас аоперациахь дцаанӡа дибарц дааиԥхьеит.


Ахәыҷы иааҭыргаз аҳамам, убри ишиҩызоу, аԥсаҳәа зхылҟьо адунеи ҳаиуанра злам


Бареи сареи ҳаицәыӡра зыхҟьаз аиашаҵәҟьа аилкаара сыԥсҭазаара зегьы азкхозаргьы, еилымкаакәа сашьҭыҵуам.


Џьамхәыхә иҩызцәеи иареи аҵла иқәтәаз иҟаиҵоз џьашьаны ихәаԥшуа ианалага ус ҿааиҭит


Ҳмашьынаныҟәцаҩ иац ҳазгаз иакәын, уи ҳара ҳаиҳа ихьааигон ҳазԥылоз ауаҩ иҟамзаара.


Алитературатә зҵаарақәа ирызкны ҳара ҳҿы шамахамзар изыҟамлеит, еиҿкаашьа амоуит изҩыдоу, илахҿыху, аԥхьаҩцәа здызхалаша аимак-аиҿак.


Акы ҳәа уажәнатә ари асаби иԥсҭазаара иахыҵыз амш хзыркәшоз хәылԥшәаԥшь уаркалеиуа мраҭашәарахь аҵыблаара иаҿын, лбаа игазго иҭажьыз амшынгьы макьана агәы хырлашаауа


Наала, уамашәа избоз, акгьы лҳәаӡомызт, уаанӡа еиԥш дагьҵәуомызт, ус деиқәшәы, ԥсык иеиԥш дышгылаз ашырҳәа дааиҭаԥан, ддәылҵырц лҿыналхеит.


Изаҳауа рзыҳәан игәышьҭыхгоу симфониоуп аублаа жәлар ирыхҳәааны адунеи иқәҩыз ареквием гәыҭшьаага.


Сара сакәзаргьы, аибашьра шааҵысыз еиԥшҵәҟьа иаразнак, зегьы ирбарҭаны, сҩахан ҳаракӡа сбааш иадызҩылахьан Жәлар рԥыза, ргәыӷырҭа ду Владислав Арӡынба изыскыз, Аԥсадгьыл ахьчарахь ааԥхьара ҟазҵоз абарҭ сцәаҳәақәа


Ес, схы сымагәыхьха сҩаҿалт аламала машьына зҿамло, ззын уаҳа мчык ҟамлаӡаз Анхәатәи амҩа бааԥсы.


Изыԥшны игылаз илагьы аацәырҵын, дырҩегьых инаиаԥызеит, умшәан, усҵәҟьа ҳаԥсрым аҳәарызшәа, маҷкгьы иааҵыхәаршәшәеит.


Ҟыҟда-ҿыҟда анхара, ауа-аҭынха рыдгылара, рыцхыраара, жәытә аахыс иаԥу аҵасхәрақәа рымҩаԥгара, аԥсуара ашьҭыхра уҳәа ирацәоуп уи дзызҿлымҳау, имҩаԥиго.


Ԥахьатәи Аԥсны ахада иԥхьатәара ашьҭахь ауаа рахь дцәырҵит ԥхынгәымза 31 2014 ш-рзы, уи даҭааит «форум-холле» алхра аламҭалаз Бжьаниеи, аурыс уажәларреи, аԥсуа диаспореи реиқәшәараҿ.


Ҳы, ажәлар рылахтразы, ақыҭахь рҵаҩыс санырышьҭыз, ақыҭа хәыҷы бжьысқәа убас сыхьӡырҵеит.


Игәиҽанӡамкәа исҭаз азҵаара зназы ииҳәо иҿамшәо дааҟанаҵеит, нас, ааи, ус ак иԥсы иаҵаҵәахны иман рҳәоит саб иашьа, шамахамзар уаҩы иирбомызт, – иҳәеит.


Абиԥара ҿыцқәа рахь захьӡу иажәеинраалаҿы, уи, шьоукы-шьоукы ишыҟарҵақәо аиԥш, урҭ рҿаԥхьа дқьақьом, иахьатәи ҳашәақәа ҳара урҭ рыда ԥсҭазаара ҳамамзаргьы иахьатәи ҳдунеи ишадҳәалоу идыруеит, дара ираҭәоу ашәақәа дара ишаԥырҵо еиликаауеит.


Амра цара амацараз аҳаргь налгом илхакны, иҵахылҩоит уи лыԥшӡара, џьоук аблыр ҳәа дацәшәаны!


Ашара иагузеишь ҳәа алашара насыркызар, асааҭ акгьы ҟамлацызт, ашара абаҟоу.


Ажәакала, Фридон Ҳалуашьи сареи гьамала ҳаибаргәырӷьаны иқыҭа чыс арыцқьара ҳшаҿыз, ҳалақәа кәеицеиуа ҳҩагылеит, ачанахқәа рыӡәӡәарада ус рымамкәа инеиларгыланы.


Ари аминистрра афабрикақәа, азауадқәа Сафра-сентралқәа, ашьақартә плантациақәа, атранспорт, амагазинқәа, арадиостанциақәа уҳәа зегьы анационализациа рзура иаҿын, ажәлар рмал ажәлар ирыздырхынҳәуан.


Са исыздыруам, иагьсмаҳацт Кремль аҩнуҵҟа ахаан аԥсшәеи ауаԥс бызшәеи ҩныҩхьеит ҳәа.


Уи иааркьаҿӡаны иазгәеиҭеит аҭаратәи агәыԥ ахеидкыла иалоу макьаназгьы цқьа еилкааны ишрымам урҭ ирыду аҭакԥхықәра заҟа идуу.


Абри арыцҳара жәытәнатә аахыс ҳажәлар ирԥышьклаҳәон, аха Анцәа иџьшьахартә, иахьа уи ачымазара ҳаиааины ҳаҟоуп.


Убас ишыҟаз ауп «иаԥсамыз» атәылауаа астерилизациа рзура ишазааиз. Ашведцәа ари апроцедура хатәгәаԥхарала имҩаԥысша акоуп ҳәа ирыԥхьаӡон, аха уи азын хатәгәаԥхарала агәазыҳәара зауз ҳәа уаҩ дҟамлеит. Убасҟан ауп асоциал-демократиатә партиа алахәыла Альва Миурдаль аидеологиатә платформа анаԥылҵа, азакәан аԥсахразы.


Мшы мшык санҿыхаз, адунеи санацрыхаз, сшәама сымшәама, сахьцашаз ма сцама, маӡан уи, имаӡазааит.


Ааҵра шәадычхәрылоит ҳәа даҳзашшуан, абра шәыҩналаны аҭаҭын ахара шәаҟәыҵ, акәымзар шәқьышәқәа хызбылуеит ҳәа даҳзаӷьуан, дҳаҵаҳәҳәон, дара ракцент иҭаны.


Урҭ иаҳа рылаԥшқәа неизыҩит злаба кьаҿ хәыҷ ыркәаталеиуа, зыбла саркьа цырцыруа, зӡамҩақәа кылырчааны, зԥашь кылышьшь игылаз акомендант Цельнер, Цельнер уаҩы наӡааӡак иакәын, иԥынҵа агәаҩарақәа ҭыкка, ихәарҽхахьоу ашьхымзаҭра аҿышәҭақәа реиԥш, унацәа ду нҭашәаратәы, иҭиааз ахәы кылыҳәҳәо.


Хьысҳарак данзавымсуагьы, убраҟагьы уаҩрак лыԥшаауеит, аԥхьаҩ гәыӷра лашак ахь дхьазырԥшуа.


Ҿыц иӡәӡәаны иуанҭаз исарочка шкәакәа, реиҳа имодаз агалстук ақәҵаны, икостиум еиқәаҵәа цырцыруа, инаихәаԥшлак, илаԥш наидхалон.


Аус злоу, уахь сеиқәымшәаргьы уажәыҵәҟьа егьоурымызт, дқәыԥсычҳауан иара, имашьына наргыланы, адиспансер ахь иҿанынеихоз.


Амала, зны-зынла, арахь дааҩнаԥаланы иааибырҳәақәози лара лхы шымҩаԥылгози иарҳәон ари макьана аҩны ирааӡо ашәҭ дшаҩызаз, адәахь иҟаҵәҟьоу еилкааны ишлымамыз, уахь, адәахьы иԥеиԥеиуа иқәыз аҭакар ԥхӡы шлылнамхыцыз, деимыжәжәа дызгоз ԥша шлыцрымхацыз, хьҭакы дшеиҵанамцалацыз.


Ухҵкы сцеит, акы еиԥшымкәа суҳәоит акакан ԥҽыга сыҭ, – иҳәеит Бақьлар Аабыџь.


Дарбан поетзаалакгьы дшаргәаҟуа еиԥш, ҳәарада, Ҷиҷико Џьонуа даргәаҟуан аҳәашьа мацара акәымкәа, ииҳәо ахаҭагьы ҿыцзарц.


Есмагьы илҭахын агазеҭ днанԥшылар, лыԥсы зегь зыӷроу ахьӡи ажәлеи злакьыԥхьу анбан еиқәаҵәақәа днарыхәаԥшыр, еицыҟәшәаланы, еихшьаланы днарыԥхьар, дааины дааивагылар, игәы аисыбжьы ллымҳа инҭасыр!


Амца еиқәылоит, ирцә, уара, ирцә, иаацәырҟьоит рифмақәак, сцәаҳәақәа еиқәшәарц, ҳаргьы еиқәшәашьак ҳауроуп лассы.


Еилаҳанто иаахтәалаз алҩа иалҟьҟьаны, ԥшан дагаҵас рҽеиҵыхуа, ишьҭууаа-шьҭууаа ажәҩан иазцон


Убырҭқәа убырҭқәа рыла ҳгазеҭ еиҵахыеит, еиҳа еиҳа еиҵахоуа инеиуеит, аԥсуа интеллигенциа иаарласны ацхыраара арымҭозар, иаҳмаҳаит рымҳәааит, ҳгазеҭ аҭыҵра иаҟәыҵыр ҟалап.


Ианӡынраз, ахьҭа аныҟаз акәын ҳаб ашьыжь шаанӡа дгыланы, ашкол ахь амҩа ҳақәлаанӡа, амаҵурҭаҿы амца анеиқәиҵоз.


Иара ишиҟазшьаз еиԥш, дышиашаз Вианор Канхәа дааидгылеит, ижәҩа днас-насны дааԥышәарччан, днеиҿаԥшит.


Убас шакәугьы, акык-ҩбак иахьатәи ҳҭагылазаашьа уаҩ дазхәыцны ихадароуп ҳәа иԥхьаӡоу азгәаҳҭар ҟалоит.


Саҭбеи Абдаа, ихааӡа ацәа дызлаз далырхит, нырцә-аарцә аҳаракырақәа рҟынтәи абыкьқәа ирҭаҟаауаз рыбжьқәа.


Уара, Џьумбер, уаҳа умԥшыкәа ушьҭахьҟа уца, сара схала схы сзахәозар аабап.


Ҳшеибабоз лаҳәара саналагалак, ажьра-цәара, ма абзиабара зыбжьам аҷкәыни аӡӷаби убас изеибабома ҳәа иџьалшьон.


Аҵыхәтәанӡатәи ҳаиԥылараан, гәаартыла ҳҩыџьагьы ҳҽаанкыланы, акыр шықәса ҳагәқәа зырԥхоз ҳаибаҭаххара ҳаҭыр ақәҵаны, убас ҳаицәажәеит, иаҳзааигәаз ауаа ираҳҳәаларц иаархааны, ирҟәымшәышәны ҟазшьала ҳаиқәшәом ҳәа, ҳаиԥырҵра зыхҟьаҵәҟьаз, ахаан блакы иамбартә, амшын иалаҳаршәыз ахаҳә еиқәаҵәа еиԥш иаҳҵәахырц.


Уцома уара, амҩа бзиа уақәшәааит, абзиаразы, – лҳәан дааҭгылт Гәагәа, Лаџ ицара лҭахушәа илҭахымшәа, лгәи-лгәи еилашуа.


Абрис агра бааԥсы ҳаманаҵы ҳара ҳаицәамхар, ҳаччархәымхар ҟамлоны, абас избоит, шьҭа иаамҭоуп, аҿыхара, ацәа ҳалахаӡеит, аԥсацәа ҳазырҿыхарыз аӡәы дахьԥаҟамлыеи, даҽа милаҭк ацәа ҳалихып ҳәа агәыӷра змоу аӡәыр уҟазар, угәыӷра башоуп, уи ацәа заҵа уалимхра уналаԥсыргьы бзиа ибоит, аԥсы ихы абза ифоит.


Анхацәагьы зегьы еиԥшымызт, амал-ашьал ихнамхуаз, гәыкала иҟаз, зыламыс зымҟьашьыз анхацәа иреиуоуп Шьаақьыр, Аҳмеҭ, Омар, Қьаамын уҳәа, аха иҟан ашәаргәындақәагьы, зхы-зыԥсы иацәшәаны урҭ зыԥсахуаз, аҳамҭа, аԥара ихнахуаз.


Сҟаҵа ма сыбла лашара рымбо, уи ибла жәҩанԥшшәылоу еиҳагьы илашахарц, агәырӷьа зыцәмаҷу рзы иччабжь ишарц.


Иарбан шәарҭадароу, иарбан техникатә ԥҟароу уахгьы ҽынгьы атанкқәа ирҭахәаҽны ажьаҳәақәа мҩанызҵо рзы иҟоу!


Аԥҳәыс дшәаны ашырҳәа дҩаҵҟьеит, Леонид, уи, аҭаҳмада дзылхимшьаахуаз лыгәчама аҭапаларақәа дахьрыхәаԥшуаз ихы еилагьежьуан.


Ауха ибзианы дахьыцәаз лыԥсы бзианы илнаршьан, уажәраанӡақәа раасҭа иаҳа лыхшыҩ еилган, лхәыцшьа еилккан.


Умыццакыкәа иаарласла ҳәа шырҳәо еиԥш, рацәак аццакра шәыламсуа, шәызхьымӡаз аҵкыс шәзыхьӡаз еиҳахо, аизҳара дуқәа шәыманы анцәа шәҟәаиҵааит, дадагьа!


Еишьҭаххыеишьҭаххы ихалоз Мураҭ игәаӷ-ажәақәагьы, иԥсы ахьҭоу ианҩеилак, еивҵахон, инапқәа ддыраргамон, иблақәа дырҭиуан


Быжьҩы аишьцәа раҳәшьа Гьалдызхан зхаьӡу сара соуп, иахьарнахыс уара суԥҳәысуп, – лҳәеит, дцәырҵит абас ала.


Игнат ихы наиқәикуеит, харантә даа, ааигәантә даа, ианакәзаалак ҳа ҳзын асас днахәашьымкәа-даахәашьымкәа дсас-дахьуп, даара пату зықәҵатәу шәакәны иахьа абра шәаҳҭоуп, дад, Уаҳаид даашәыкәхшоуп!


Амала, уи аҽны лара лыда хьаа имамкәан, дганы дааигарц иҭахын.


Иахьатәи аиаша уаҵәы имцхар ҟалоит, мамзаргьы, иҟалоит, иахьатәи амц, иреиӷьу иашаха иаақәгылар уаҵәы.


Ишны ианалга, лхы иачҳартә ианаахьшәашәа, ахчы лаганы, санхәа лхы инҭалырԥеит.


Шьыжьла дангылалоз лмаҵуҩыҳәсақәа ракәын лхаҵкы камыршәуа деилазҳәалоз, лыхцәы жәпа ҳәаны илзызԥалоз.


Нас хаҭала зҳәынҭқарра ахоура-ҵоура ҭбаа-ҭыцәыз, зымч-зылша ӷәӷәаз, зеибаркыра ыҟаз Аԥсҳа Леон Қарҭли аҳцәа ршьа-рда иалҵыз Гәырандыхәт ихы данадикыла


Аха сара сгәанала, аамҭақәа анцалак, уи дҟалоит милаҭтә фырхаҵаны, дмилаҭеиқәырхаҩны.


Дгьылк аҵыхәан аӡә дынхазшәа, убри лахь ҩаԥхьа сеихазшәа, ари абжьарак ҵәык сахазшәа, аха уи сара изӡошәа, агәыла ԥҳәыс акы лҳәазшәа, бахьынҭыҵыз ҽак баҳазшәа, изакәыҵәҟьоу уи нас-насшәа бара бхала ибҳәарашәа, иацы зны бшыҟаз схы иҭыкәкәазшәа, иахьа сажәақәа еилагәазшәа, быҽшеиҭабкыз уигь сымбазшәа, лакҭа хаара смырбаӡо


Санынаскьа, уажәшьҭа исзыҭрысыргьы ишәарҭам, ашә аркра сахьӡоит ҳәа иӡбазар акәхап, зҽызҵәаххьаз аҟарул, абудка ашә аартны, ихы ныҭирҳәҳәан


Аха уи иабаӡомызт аҷкәын мыц зымҳәаӡо шикыз, иабозаргьы хәмаргаҵас, егьырҭ ашәа рах хәыҷқәа алаиршәарц икыз џьнашьазар ҟалап.


Амҩа данылан даннеиуа иааиԥылоз, аҭахызаргьы дхәыҷызааит, дааҭгыланы, дилаҵәаны аԥсшәа иеиҳәон.


Еимагылан зны асы леиуеит аҳәылыҳәа, зны иԥеиԥеиуа угәы армаҷуеит аҭакар.


Швеицариеи Зеландиа ҿыци инанагақәаз рыбзазара еиқәышәшәа иҟазар акәхап, аха Аԥсназы имыӡи урҭгьы егьырҭгьы!


Аха уигьы азмырхакәа, амашәыр зымпыҵҟьаз ихала ихы аџьамыӷәа анахигоз, џьамыӷәала аԥсы даниџьабоз ыҟан


Нас иааины инапқәеи ишьапқәеи злеидҿаҳәалоу ааҷа инафҩы-аафыҩшәа ҟанаҵан, ацрыхара иалагеит


Ишәазҳәада ари, уаҩытәыҩса издырамызт сара сыда, абар ассир ахьызба, дхьаҳәны лҿаалхеит сара сахь, уаҳа ижәдыруеи сара исызкны?


Аҳазар ҷкәынцәа иреиуаз ҩыџьа зегь раԥхьаӡа иҩхаххылеит, аха, иҵаххны иаанкылара иахьӡаанӡа, иара деиҩырҿахә ахаҳә днықәҳаит.


Излаздыруаз ала, уи иан, Чути ҳәа зарҳәоз, аибашьра ианалагоз Аҭара дыҟаӡамызт.


Шьапыла усгьы жәларык инрыжьыз амал рызгарымызт, рхы иадырхәон уажәазы ихадаз атранспорт атракторқәа.


Аҭуџьар иҳәар, уаҩы ихеимҵар ҟалон, аха ҳашьхақәа згәы ҭганы ирааӡаз, урҭ ргәы макьана измымҟьац, зыламыс ҳаракны изку наҭхәажә Мураҭ ииҩуа лакәҵас иҟазаргьы, хамҵашьас иҳамоузеи?


Аиҳабыра ахьтәоз рышьҭахьҵәҟьа аҭӡы иадкнаҳалан еибашьыга бџьар-хкыс ирымаз зегьы ракака


Аԥшьбатәи хсыркәшеит саҳәшьа рыцҳа лыԥсы ҭаны дыҟазар, илкышаз аҵәца ала.


Апоемаҿы Ҳарихан лыҷкәын иԥҳәысаагара ахьцәырылго ахы хеиқәҳәаларҭоуп, уи арҿиара аиуеит наҟ-наҟтәи ахқәа рҿы, Иасон иԥҳәыси иареи реилыҵра, уи иадҳәалоу аимак-аиҿак кульминациатә пунктуп, Иасон иҭахара ԥтларҭоуп.


Ҳашкол аӷәтәы ҩны сылаԥш нахызгеит, аџьџьаҳәа бжьы хаак слымҳарҭа иныҵгеит.


Ладагьы-Ҩадагьы шәкы-шәкы кҷыра-ҵаула зылдоу аҭакәажә лхы-лҿы лаша-лашоит, лгәы еиҳагьы ирццакны аусура иалагоит.


Ажәакала, саб дцаны ишәеит уажәраанӡа исызшәаӡом ззиҳәоз, арыцҳацәа рзы абеиацәа ирымырхуаз аԥарақәа, убасҟак асас иламыс дыԥнаҽит.


Арыцҳа аҟәараҿы иқәхәлоит ҳәа арахь лыцәқәа ахьҭакыз аӷьычцәа ҵхыбжьон инкылсын, иааҭганы иргеит.


Уаҟа даннеилак, аӡыхь ихыршәлоу акәапеи аӡы нҭыршаны, цқьа дацклаԥшны, аеҳәа хәыҷы ианҵәрааны иаауа аӡыхь инаҵалкып.


Шәҳадгыл, шәҳацхраа, абаақәа, наҟ дықәаагап уи, нас шәышҳарҳәыц шәҳарҳәлап ҳәоуп ииҳәо иаанаго!


Аԥсуак иаҳасабала, жәаҳәарада, сара сгәы иахәоит уи зегьы зыбзоу роу аԥсуа игәымшәароуп, ифырхаҵароуп ҳәа соуҳәар.


Иахьӡзаалак, иажәлазаалак, уи шьҭа ишьҭахьҟа иҟан, иара дааины абаҳчаҟны сара даасыдтәалахьан.


Ҵла гәаҩам изҭыҵуа аҵыҭәа ахыҵәо, амахә еиԥш, уа Иузлахуам сгәыбылра.


Акраамҭа уа еиҿыхо, иҳәо иҳәатәымыз, иҳәатәыз, иахьнықәлаз еибаргәыбзыӷын, избон рымҩа иахьаныз.


Аибашьраан уаӷоу дызлаԥшыша иақәшәеит имаҷҩымкәа аҭаацәарақәа, рынхарақәа нықәццышәаа ирблит аӷацәа.


Сара сналыхәаччашәа ҟасҵеит, аха сԥышәырчча аӡыблара иалашәаз абӷьыц ҩежь акәын изеиԥшыз.


Шәсыдхоз шәышсыдхац, арахь иааҩуа сызҭаху ирыбжьызар, сызҭахым шәсыгхаргьы ак сыгхап.


Рашьыҭ еиԥш иҟоу анхаҩы иажәа адкылашьас иамоузеи аначальник ииҳәауа ажәа.


Иугәалашәоит, зегьы инадирбеит, ижәбоит арҭ инапҩымҭақәоуп, иҽишьаанӡа амца неиқәҵаны, инапҩымҭақәа иблит.


Дызхылҵыз-дзааӡаз иани иаби, нас, бзиа дызбоз, бзиа иибоз, аҵыхәтәаны, уи ихылҵраны аҟаз!


Инеины инарҭалан, ишиашаз аимператор иԥа Константин ақалақь налҵтәи иаҳҭынрахьы ицеит.


Ашьҭахь изласарҳәаз ала, аӡы иашьуа имаршәа кны, уҽицәыхьчаны далумгозар, уаргьы аӡы уаиршьыр ҟалозаап, избан акәзар аӡы иашьуа аҭәыц дамҵасуеит, иԥсы даналԥшлак, сыԥсы сызнырхандаз ҳәа зегьы дрымҵасуа далагоит.


Акрызҵазкуа алитературатә цәырҵрақәа аидеиатәсахьаркыратә анализ рзура шьаҭас иҟаҵаны аҭҵааҩы иаҳирбоит аԥсуа проза ианиз инаркны хынҩажәатәи ашықәсқәа рынҵәамҭанӡа изнысыз амҩа хада, адинамика, иҟазшьарбагоу ахадаратә тенденциақәа.


Аԥсҭазаара уаанӡа ишыҟаз иаанхар еиӷьзу еицәазу ҳәа иара изгьы, иабиԥара иаҵанакуаз реиҳараҩык рызгьы зҵаараӡамызт.


Ахықә аҿы игылоу аӡӷьы иаанахәаз дназхьынҳало аԥаҩқәа ирбгозар, усҟан иӡсара абаихәагәышьо.


Атәым милаҭ иреиуоу аԥҳәызба ԥҳәысс дызгоз аԥсуа рԥысгьы, атәым милаҭ иреиуаз арԥыс хаҵас иццаз аԥсуа ԥҳәызбагьы, шамахамзар, рҭаацәара аԥсуа ҭаацәарахаӡомызт, рыхшарагьы аԥсацәахаӡомызт, аԥсуа бызшәагьы, аҵасқәагьы рылааӡаны иҟалаӡомызт.


Абри аҩыза аҭагылазаашьа анҳамоу аамҭазы, Аԥсуа бызшәа иунарбо ажәытәтәи анаукаҭҵаарақәа ҳәа захьӡу Омар Беигәа иҭоурыхтә ԥҵамҭа сара стәала ицәырнагаша, иахьа уажәраанӡагьы иаҳзымдыруа рацәахоит.


Абарҭқәа ҳасабс иҟаҵаны, шамахамзар аӡә дыбжьамыжькәа иазгәаҭоуп ҳашәҟәыҩҩцәа напынҵак-напынҵак рыҭара, гәыԥ-гәыԥла, комиссиа-комиссиала еихшаны.


Абарҭ ацәаҳәақәа ананысҵо аамҭазы иахьӡузеи уахьынхо аҳәынҭқарра ҳәа усазҵаар, аҭак аҟаҵара сыхшыҩ азхом.


СССР аилаҳамҭаз В. Арӡынба дықәгыланы ирылаиҳәоит зхы иақәиҭу ҳәынҭқарран иҟаларц азы, иара убас уи иҟаиҵеит раԥхьатәи ашьаҿақәа Қырҭтәылеи Аԥсни рыбжьара аиҟарара рымазарц.


Сара Гомер дуӡӡа иашәақәа зҿиҵааз соуп, ицәаҳәақәа рыртәашьа сыцәқәырԥашьа еиԥшуп.


Ари иахьа иҿыхны еилажьыз аҭаҭын ҳара аҭаацәа ҳамацара ҳадхалар хымшгьы иҳазрыԥхуамызт.


Иҟасҵарызеи ҳәа сгәи-сгәи шеилаԥшуаз акәымкәа, ахаҳә искыз ирууаӡа иршәны амаҭ иагәыдысҵеит.


Џьым, Халыл, уааины абра уҭал, сара усцәымшәан, иубац Кәадац соуп, уцәаужьы ахь узгоит, иумбои, уара узы заҟаҩ уаа еизаны итәоу, иумбои, урҭ зегьы уара иуеигәырӷьоит!


Абри азҵаара Зураб Вианор-иԥа ихахьы игеит, Пауле Ингороҟва аԥсуаа ирызкны иаԥиҵаз ихыҭҳәаау иҭоурыхгьы ԥыххааса ақәҵара илшеит.


Уи сҳәеит ҳәа, лыбжь шакәыз, иҟалаша аныҟалаз ашьҭахьоуп, иахыԥаноуп сгәаҿы ианнеиз


Аԥсуаа аӡәырҩы ҳаиԥш, урҭгьы рус аҵкыс ражәа еиҳауп, – иҳәан, дагьааччеит Кьынтышә.


Абарҭ ашықәсқәа рзы ашәҟәыҩҩ аус адиулеит ироман ду Аԥҳәыс лыпату.


Ари сажәабжь кьаҿ зыхцәырызгаз Маан Ҟамлаҭи Маан Титуи, иара убас Маан Албузи


Иара агазеҭ амаӡаныҟәгаҩ ихаҭыԥуаҩык иаҳасабала, сара аофициалтә материалқәа реиҭагаҩ сакәны.


Сгәы иҭаҵәҟьоу иаартны ибасҳәоит, нас иҳаӡбап иҟаҳҵо, – сҳәан, ацәажәара сналагеит


Менделеев ипериодикатә таблица аелементқәа дара-дара еишьҭагылоуп урҭ ратомтә капан инақәыршәаны. Урҭ апериодқәеи агәыԥқәеи рыла еихшаны иеидкылоуп.


АХӘҬАҶ 60. Аԥсны Ахада, иара изинмчхарақәа рҳәаақәа дырҭымҵкәа, аус зуа азакәанԥҵара ашьаҭала, насгьы уи анагӡарала иҭижьуеит Аԥсны ахьынӡанаӡааӡо амч змоу аусԥҟақәеи адҵақәеи.


Аԥсҭазаара сыцрасуа, исыцәхасуа, саман арахь ианаауаз, иснарбази уи иснамырбази еиҭаҳәашьа сызрыҭомызт нас.


Аҵла агәаԥшьоуп анарха, уԥсы-зҭоу ларха-ҩарха, аԥсҭазаара анахьӡуҵа, ԥхара нзыжьуа акәашымца, мцажәла кәицк ацәугароуп, аԥшра злымшогьы ԥшызароуп.


Сан усҟан ҳаԥсуа ҵас-қьабзқәа еиҳа еиқәханы излаҟаз ала ҳасас ихаҵкы камыршәуа, ларӷьа напы ыргьежьуа аԥсшәа иалҳәеит.


Ас афатә хкы рацәа анумҵаз, узлакьысрыз узымдыруазшәа, иаразнак угәы хыҵуан.


Дадраа, жәытә дыҟан уаҩы-заҵәык, Хшара дызмауаз, Аҩны дааиргь, иԥҳәысзаҵәык Лакәын уаҟа итәаз.


Хыԥхьаӡара рацәала атемақәа, ихәыҷы-иду ахҭысқәа, ацәырҵрақәа иԥсабаратәу зеиԥш процессны еидҳәалоуп, иеидҳәалоуп аки-аки еихшьуп, еихылҿиаауеит.


Иҵауроу иҿырԥшыгоу ахаҿсахьа, аҭаацәа рҿы ауаажәларра рҿы иаҳәо иаҵанакуа ҳаламцәажәаргьы еилкаау, ҟазшьала, хымҩаԥгашьала абри сиеиԥшында ҳәа угәы иззаанаго шмаҷҩым асахьаркыратә литератураҿы.


Алԥха уи шаҟа партиа дрылалаз, дрылҵыз, Иршыз сеидру уи шаҟаҩ рхы!


Шәҿых, шәара аԥсацәа, шьҭа ишәаҳауазар, шәшаԥшәымоу дырны шәынха, шәынхауазар, ҳазныҳәаз дымшуп!


Аԥсшәа зегьы ианралҳәалак, акыр ахәажәцәа рыҟәнылахьазаргьы, лаб иқәлацәеи иареи абас еибга-еизҩыда, макьана ражәа, рлаф ԥкымкәа, гәеицакра рымаӡамкәа ҿыц иахьылбаз деигәырӷьаҵәа, ахаара лҿықәҳәҳә, дырҩегьых ахаҳәқәа днарықәгыла-аарықәгыло шьха ӡыхь кеи-кеик дыруашәа, лышьҭахьҟа днахынҳәуеит Зина.


Ус идәықәлар, уара излоуҳәо ала, еиҭа знымзарзны амца нықәланы зегьы нықәыҷҷааны иагароуп, ҿааиҭыхт Таҳан.


Иара агазеҭ Аԥсны ҟаԥшь ахатә карреспондентс иқалақь гәакьа, акымкәа-ҩбамкәа ажәеинраалақәа зхиҳәаахьаз Тҟәарчал дадын.


Мацара исҳәарц исҭаху, абас амилаҭтә еизыҟазаашьа анҵару, акьыԥхь знапы алаку рҭакԥхықәра шдуу атәы ауп.


Сара схымҩаԥгашьала, Цару илызхымго, аҩны даанамырбуа аҟынӡа дназгеит, ажьа шкәакәа, зкыз леиԥш.


Урҭ реиԥш иҟаз аус хыәмгақәа еиҿызкаауаз, иалаҭхаџьуаз ҭауади-аамысҭеи рхаҭарнакцәеи урҭ рхьынҳалацәеи ракәын, иара аҳ ихаҭагьы убрахь днарылакны, ирымадан аҭырқә ҭуџьарцәа, рус аицхараҿы ирыцхраауан, рхы иадырхәон.


Ахыкәалаа ашьҭоуҵар иахьымӡо, ақалақь иалҵәраан Бзыԥҟа игаз аулица инанылеит амашьы-налас.


Ақалақь аҿы иара убас ақыҭатә школқәа рҟны имҩаԥыргон алитературатә хәылԥазқәа адиспутқәа.


Аха ушиацәажәо акәымкәа, дааикәа шәоит, нас иаразнак деиқәышьшьы аӡмыжь еиԥш иҽааир ҭынчуеит, Хьыкәыҷ агызмалцәа иҭоуп лхәоит усҟан ма ӡала иара иахьимаҳауа.


Уара уззаиз сара издыруеит, арахь уаала, – иҳәан, ашьшьыҳәа Хџыр днаидгылеит Гьаргь, ашьаԥахь дхьарыԥшуа.


Уи ашьҭахь амаҳәҩыза ашьтәа ааганы ишьны амаҳә амҳара дҭигон иани иаби рҿы дцәыригон.


Ҭарсхан макьанагьы агәра изгомызт, имаҳәыла Абзагә абасҟак анхара-анҵыра, арахә-ашәахә зыԥсы рыҿҳәараз, ашьха қыҭа кажьны, идгьыл гәакьа иаларсу иԥашәқәа зегьы ԥыҵәҵәаны, абрахь даауеит ҳәа.


Абарҭ реиԥшқәа ҳмухтар издырҵысуан ахыбаара, хәыҷы-хәыҷы уи ниасуан агәаӷ ахь.


Ҳәарас иаҭахузеи, ашәҟәыҩҩы иперсонажцәа инцәыҵаххуа аусурада акы рзымдыруа, уаҳа акы иазымхәыцуа, даҽа ԥсҭазаратә интереск рымамкәа иҟаӡам.


Ашәаԥыџьаԥ, скалҭ ҭбаара иахьысуа, аԥша ҭыҵуеит агәаӷ иарҵысыз, шәеилазҳәо амахәқәа инарысуа, иӷәыхны иқәнаҵап, шәгәшәҽаныз


Бзиарак сгәаҵа ианырыз, иасымҭеит сзырҟьалоз аԥша, ишәарҭоу ацҳақәа сахьрырыз, исыцын адоуҳа есымша.


Ҟәыбҷа хәыҷы ачаи зҭаз аҵәца зықәыглаз аҟәардә днахан, лааигәаӡа инаиргылеит.


Ҵарауаҩык, ҭоурыхҩҩык, насгьы уаҩԥсык иаҳасабала уи аҩыза апозициа аанкылара иаҳәоу рацәоуп.


Ателефон ахь иуԥхьоит, – лҳәеит ҽнак ҳзеиԥшынхарҭа аҩналарҭаҿы итәаз аҷаԥшьаҩ ԥҳәыс бырг.


Сшыҟоугьы ԥсҭҳәақәак схаԥоушәа, срымбозаргь акы саԥсаны, сгәы иабоит ԥсҭазаарак саԥоушәа, ҽаӡәы сшибогь сԥаԥсаны.


Ҳәнаԥ иашьеиҳабы иҽада амала иахьцәыргаз игәы иалан, иаргьы рҽадақәа ирзынхаз руакы има дышцоз, иашьа иҽада ицәызгаз аҳ диқәшәеит.


Ихыци ихәымпали кны Хьрыԥс хәыҷы ашә данаалаххлак, шәызҿу закуи ҳәа реиҳәарц иҭахны, ԥаимбарк аҽнышьыбжьон ажәҩан ахьтә дылбаазшәа, зегь аашанхоит.


Даақәыԥсычҳаны, дызкылԥшуаз акылҳара даадҵуан Микола, аӷа имашьынақәеи имотоциклқәеи ақыҭа ааныжьны, иҭагә-ҭасуа рҿанынархалак.


Хҩык ахшара раб Кадыхә иааиқәшәаны данԥсы, ран нышькәа илыхшаз хьҭакы, млакы иамыркыкәа лхаԥыц икылакны, еибакалҭла илааӡеит.


Ашьҭахь, иҟалашаз аныҟала, уиадагьы иҵегьы иеиҳәақәарц игәы иааҵаххқәаз аҽԥныҳәа ажәақәа, ажәа џьбарақәа акгьы ахьимҳәаз, ихы ахьникылаз, анцәа сихьчеит ҳәа ихы иаџьишьон.


Иҳақәиҭу Иисус Христос Иевангелие Цқьа. Матфеии, Марки, Лукаи, Иоаннии ирыкнытәу. Карт, 1912 шықәса (Арака Д. Гәлиа аиҭагаоцәа хадацәа дреиуан, акорреҟтура зкыз-гьы иара иакәын, ҽакала иуҳәозар аҭыжьымҭа атекст даредакторын. Дырмит Иосиф-иԥа уаанӡагьы дрылахән акымкәа-иҩбамкәа ауахәама шәҟкәқәа реиҭагара ус, иҟоуп ихала иеиҭеигақәазгьы).


Шәҭаа цәа сгәы иалагәышьоуп, – лҳәеит гәаныла аҵәы нарыла ҵаны, анцәа абзеира сырҳәа, аха арҭ ардәынақәа ам ҵәыжәҩақәа рызҭаз, шәамеигӡаӡакәа иахьынӡашәҭаху хара шәԥырларгьы ауеит ҳәа ириҭеит.


Мап, иауазеи, даацәажәеит ахан-иԥа Барџьиль, гәахәа дус иҟасҵоит инҭкааны уахьсацәажәаз, даараӡагьы сеигәырӷьон, шәшынҭаацәаку сасра ҳарҭгьы шәаҳҭаар, иҳабзазашьоу шәыблала шәнаҳалаԥшны ижәбар, ишәаҳар


Зыԥсаҭа шкәакәахаша, Лиуба Ҭамшьыгә иԥҳа, разыҟс илоуит дахаанхеит аԥсуа школқәа раартра.


Ашырҳәа днеин, изымԥшырц дара акрырфарц ахьшьцәа-шәарыцаҩцәа инараҳәаны, аминауаҭра нышьҭаҵаны, Адамыр дахьыҩназ ауадахь днеит.


Сара саннеиз шықәса ҩажәа реиҳа ҵхьан Дырмит Иосиф-иԥа уаҟа даныҟаз аахыс.


Аҵарауаҩ, аибашьҩы, дааныҷкәыназ аахыс Аԥсны азыҳәан иқәԥоз Валери Бигәаа, Гәылрыԥшь ҩнык дахьыҩназ, иҩаиқәлан, дырҟәаҟәеит, ахәшәтәырҭаҿы дышьҭоуп.


Уаҩы издырмызт иара ихызгьы игәызгьы, дыцәхалацәар збодаз џьара қәак, дыӡма шырҳәоз, уи даацәырҵуан усгьы, аҭыжьыҩцәа ириҭон цәаҳәақәак.


Иҟаз ыҟан, иаӷахазаргь шьҭа рҽыҵәах, сара исмыхәо, ҽаӡәы имыхәо ԥсы зхақәам.


Момоу, аӡәгьы шәсышьҭуам, уаха са сцоит ҳҭаца хәыҷ лахь, – лҳәеит аиҵбы.


Агәырҩа сара сҿы иагьалшом, аҟыз аӡы иааҭыҵыз саҩызоуп, уи аҽааршәшәар ибахӡа иааҟалоит, саргьы убас


Уи амҩа ҳақәлозар, иаҳагьы имариахоит адунеи иқәу ауаатәыҩса рзы бызшәа заҵәык, иаҳҳәап, афранцыз бызшәа алхзар, даҿын ацәажәара Таҳир.


Ԥысҳахыра жәытәнатә аахыс мчык ианахьыԥшым ыҟам, схықәкы анагӡараҿы аџьамцәа ракәым, ақаџьқәаҵәҟьа ааганы иҩназдап, иаҭаххозар


Ҵабыргны абри анубалакгьы угәы иаанагарын, ари атәыла зегьы аибашьцәа иртәылоуп ҳәа


Араса ҟалеит иршьана, аизҳазыӷьара, аҿиара, ашықәс ҿыцыз, амақә наган, аԥсуа ирԥшӡоит имҳара.


Мсым Хәыҷы али-ԥси рыбжьара ихыц ааихиԥаан исарақь иааҭиԥааз хә-маҿаки ҳәызбахәыки иааиуаз ахәымпал наҿеиҵан, иқәԥшынацәа днықәԥшны, абқәа иреиҳаз тәыҩа ду днахьыԥшит.


Ашьҭахь, еицәажәауа ишнеиуаз, иара реиҳа игәы иалсып ҳәа изхәаԥшуаз, иаҳа-иаҳа алахҿыхра дамҽханакуан.


Ҳабацәа рҭоурых иҳанаҳәо рацәоуп, урҭ ирхыргахьаз арыцҳарақәа рҵыхәтәа мыӡкәа иахьагьы иаанханы иҟоуп!


Аԥсы дрыманы арахь амҩа иқәуп, ҵҩа змам ажәлар хыҵны аара иаҿуп ҳәа аниарҳәа адабла исырц егьигымхеит.


Урҭ сабдуцәа иркын, ашьҭахь сара сҿынӡа иааӡеит, сара ҳәа узҿугьы, саагылазар абџьар сшаҵаз саҵан


Зыҽны Ерасҭ аҩны дындәылҵыз, иаргьы уаҳа ихабарк ҟаимҵеит, дцеит Дикрангьы еибашьра, аха иразҟы иаламзи, иеҵәахә кыдымзи, дхынҳәит деибгаӡа, хәрақәак имазаргьы иӷьеит, илахь аҿы амзаҿеиԥш шәахсҭак аанхеит, уаҳа акгьы.


Сыхьтәы сааҭ сгәы инықәҵа, Сбарфын чабра сҿы инақәыршә, Сашьа Ҭакәи!


Иахьа урҭ ҳара ҳаасҭа рыбжьы акы аанаго иҟалеит, уамашәа иубара.


Аибашьра хлымӡаах иннажьыз арыцҳара иацҳаражәҳәаҩны адунеи зегь иахыҵәоит ауаатәыҩса рыгәқәа ҿкаауа.


Ус аныҟаҳҵа, Аԥсҳа Леон иаб ҳәа араҟа ицәырҵуа Фиодор иакәхоит.


Сыԥсы рцәызгеит изулакгьы, ашьапы ԥысҵәеит сара лакгьы, ахәы схыҵны арахь санықәлагь лашбыжь ҭахәаҽк саҳауан.


Аԥсны ҟьаҟьа дуӡӡаҟны, адгьыл сцәынҵәазшәа, абрахь сҿахьаасхаз шџьашәшьашаз аҟарагьы здыруан, аха изалысхыз жәдыруоу?


Амаӡа, уи ауаа гәаҵәажәпақәа, ауаа баҩданқәа лҟазара дуи лҟыбаҩи ланазмыжьыз ашьыцыҩцәа ракәхоит.


Зосими лареи рымацара ианааизынхалак, игәырӷьаҵәа иааҟалон, бзиа ирбон аицныҟәара, ашәҟәы еицаԥхьара, аурок еицҵара, агәҭак еимадара.


Уажәы Аублаатәылаҟа амҩа данықәыз аинрал-адиутант чын даҵаҽырбо, игәышԥы зегьы Анна цқьа, Ауарб шкәакәа, Александр Невски уҳәа аорденқәа рыла ихҟьаны аублаақәа даарылагылар, рыблақәа ашьа хдырҵәалар ҟалон.


Аха зны-зынла, хыхь ишысҳәахьоу еиԥш, ҳхазы аҵкыс шьоук рзы ҳаныразцәоу ыҟоуп.


Сара уа сыхиан сықәԥарц, сшьамхқәа асмырсырц сақәыршьуазаргь, рхы ржьазаргь, ирымжьазаргь, даҽа ԥыҭрак уа иаасԥеиԥшын, сдырхаган, алым сеиԥшын, сҿынасхар, иааимысыжәжәашан, аха араҟа сусқәа башан


Абасгьы иҳәеит, адгьыл еиҩыжааны дхәыҵалазшәа, дахьца-дахьаа уаҩы имбо аӡы шцара дцеит.


Нели Сырма лахь лхы налырхеит, шьҭа ҳара иааӡбари ҳәа аанарго.


Фон-Трус излеиҳәаз ала, уи ашәҟәы хаир зқәым шәҟәуп, изҩызгьы ари нахыс уаҳа имҩуа дҭаркит.


Акыраамҭа сҿы иҵахаз ашыла мгьал ахрыӷ ԥаҟьақәа сыбз ала ирыцқьо албаадара саҿын.


Усҟан Аԥсара сықәымҵыцызт, аԥшаара саламгацызт бареи сареи ҳанасыԥ иаԥышькласуаз аԥашәқәа.


Уи истатиақәа, иаԥҵамҭақәа Аԥсны анҭыҵтәи ажәларқәа иднарҳауан аԥсуаа арыцҳара ду ишақәшәаз, рыԥсадгьыли рхақәиҭреи рзы хацәанмырха ишеибашьуаз, бзанҵгьы ишхьамҵуа.


Хыхь ианаҳҵаз ахҭыс ашьҭахь уи илаԥш иқәшәеит Аҭара аҳәааи Ҭоумышьи еиҟәызшоз аиҩхаа дааҭыҵны арахь зҿаазхаз еибашьҩык.


Омахь, иршьыз иҟыз аашьҭыхны иазқәынҵа, егьи зыԥсы еиқәхаз ԥшааны иаԥца, аҩныҟа дааит.


Дыҟан аԥҳәызба зани заби рҵас хьанҭақәа, рыхӡыӡаарақәа шьаҿак лмырҟаҵо, уадыхәҵас изыкәшан иарбаандаҩуаз, уажәы, ма аамҭала дахьрымпыҵыҵыз деигәырӷьаҵәа, лгәи лцәеи-лжьи ишырҭаху аӷәра роужьны, рыԥсы длыршьарц зыӡбаз.


Дысхашҭуам убарҭ ируаӡәку, ааигәа зыԥсҭазаара иалҵыз аӡҩыбжьатәи анхаҩы, нас Аҟәа такәаамҭа атакси аҿы аус зуаз Капитон Кокаиа.


Уара, иҟаз ануаҳа, уеиханы апринцесса Еболи лахь уцеит ҳәа анысҵеит.


Игәхьааибаганы излаҟаз ала, аҩыџьагьы шеицәажәоз мацара акыргьы еидхалт, аҵхагәазын ауп ианышьҭала.


Иаԥхьа инеиз аԥстәқәеи агыгшәыгқәеи имидагәидаха, иҟарҵара-ирура иақәымшәо, иҟрымҿрымуа иахьтәаз дҩарылаҳаит.


Уи Аԥсны дахысуан, Иқәыршәны шьапыла, Иажәа дуцәаӡамызт, Аха, хҿан, икшон.


Уи иазыркит арҵаҩцәа лԥшаахқәа, афранцыз, англыз, араб уҳәа, атәым бызшәақәа сзырҵашаз, аҩра-аԥхьара, апианино арҳәашьа, асахьаҭыхра, иԥшӡаны, еиҿкааны ацәажәашьа, аамысҭашәала ахымҩаԥгашьа атәашьа-агылашьа, еиҿкаарыла аҽеилаҳәашьа уҳәа шеибакәу зегьы цәаҩа-ҟазшьаны исылазааӡашаз


Сара акаҳуажәырҭахь сцоит, аԥшәма убра дыҟоуп, дысзыԥшуп, бара Мдар дбыман агаҿахь бца, – лҳәан, дҽырба-ҽырбо ашҭа дҭыҵны лҿыналхеит.


Аиныхра абза ихырҵәаганы, аԥсыжраҿ иара гәхыршәаганы иҳамоу, ажәытәра ацәынха, аиныхра анышә леиҩыжааны, изаҳамҭозеи нас ҳагха?


Изхысҳәаауа, асовет мчы анышьақәгыла раԥхьатәи ашықәсқәа рзыҳәан ажәлар ирзаанагаз агәышьҭыхрақәа ҳкультура зегьы азыҳәан ашьацаагага иаҩызахеит.


Абарҭ ажәақәа иҳәеит ҭынч, ииҳәаз иара ихаҭа агәра гаҵәҟьаны дшыҟаз здырыртә.


Уара, Ҭарсхан дад, излоуҳәаз ала, ажәытәан иҟалахьоу аҭоурыхқәа урышьҭоуп, ҿааиҭит абырг Арсана.


Нас ицеит ааԥынрак, еиҭа ҳхаагеит ԥхынрак, мшәан, ҭагалангьы ԥшын игәырӷьаҵәа!


Амшын Еиқәа хьшәашәаӡа, ҳбара ахлахаҵ аргьежьызшәа икша-кшо, хаарак-гьамак аҵаӡамкәа ауп ишыҟоу.


Итҟәацны ианыдыдлак, амра зқәыԥхаз цәыслампырҵас, анышә ҭаҩаҿарақәа ирҭанацалон, ахаҳә еиҟәыԥԥарақәа ирыбжьаланы, рыԥсы хәымгақәа рҵәахуан аҳәазақәа.


Аха уи данԥсы ашьҭахь ауп хыхь зыӡбахә ҳамаз ртеориақәа анхыбгалаз.


Сышлыхәаԥшуаз ԥҳәызба ссирӡак, аԥҳәызба ҳәа, зынӡа аҽарҳа, ишкәакәаӡа ак иҩыҵрак, ҿымҭ даасыдгылеит аԥсцәаҳа.


Ажәақәа зны-зынла игәы рых шәон аҷкәын, избанзар, урҭ зегьы рҳәон, арахь уи ирҳәо акәӡамкәа ргәы иҭоу.


Уара ақыҭа бзиа излоубо ала, нхарак ашьапы укындаз ҳәа аасгәахәын акәымзар.


Сахәаԥшызар, абар, ахылԥа схазҵоз Алиошеи лареи еидгылоуп, аҩыџьагьы иршәуп амшынуаа рымаҭәақәа.


Заҟантәгьы урҭ аласа қлаԥад ԥшӡақәа ԥхаҵәы-ԥхаҵәуа, иҟәашәкакараӡа ршьапы иашьаҵаны иаҳәшьеи иареи ашкол ахь еиццахьази.


Ақырҭцәа апулемиот ықәыргыланы изыԥшын, аԥсуа хаҵа ибжьы ҿацаӡа ииҳәоз ажәақәа хызаҵәҵас рлымҳа иҭасуан.


Даарыԥхьеит Зыхәба, аибашьра ианалага адырҩаҽны аахыс ицыз, зегь реиҳа дзықәгәыӷуаз Миша Дубанеци Иван Весницкии.


Ианиааз аиԥш дыҟам, имчқәа акыр икаԥсахьеит, аха ԥаса еиԥш лассы-лассы акәымзаргьы, иахьагьы ижьаҳәашьҭыбжь шгац игон.


Урҭ зегьы ракәым, хадара змоу ируакуп аԥсуа ҭаацәа ртрадициақәа реиқәырхара.


Ақалақь ахь дцарц шылҭаху Абзагә уи ахьиалҳәоз лаҳаит Ардушьна, аха ҽмырҳа ҟалҵеит.


Уи илҭахын Ельза даашьҭыхны арҭ аиҿахысрақәа ахьыҟамыз џьара дцар, аха уаҟагьы дзыхьчоз, илыцхраауаз ҳәа аӡәгьы длымамызт, уахь, ақалақь агәҭахьы аԥсҭазаара еиҳагьы еицәан.


Уца наҟ, шьҭа сыла уахьамбо џьара, ҳаидажәлар, иуцәыцәгьахоит сааныжьны аԥсра!


Аԥааимбарцәа рышьҭахь игылаз, ԥыхьа иԥааимбарыз лаҳәшьаԥа Аџьныш иҵыхәа кьатагәаӡа ҿааиҭит.


Уи азыҳәан илуҭои Сасариа, ахаҳә агәы ҭылымшьаауеи, баша лыхьӡ цаз џьушьоума


Адгьыл иажәуеит абааӡара иаҿыхәан, иамоуп иара есышықәса уи аутәқәа, аамҭа анааилак ҩаԥхьа нас иҿыхан, ҽаҩра мшынла иарҭәуеит уи адәқәа!


Мизан ихаҿсахьа типра ауа, иара ишьашәалаз аҿар дырхаҭарнакны даарԥшуп аҩымҭаҿы.


Уажә заҟа иааигәахазеи уи, заҟа иҭшәахазеи анкьа идуӡӡаӡаз иара адунеи ахаҭагьы, Америкеи Китаии еидыӷәӷәало аҟынӡа инеит.


Ԥаса ҽнак аус иур, мчыбжьык ихы дамыхәо дышьҭахон, уажәы еиқәкны ҩымш-хымш аус иургьы, иԥырхагахомызт.


Аԥҭа хьанҭа дуқәа ахыхны, ахаҿы рыцқьан уамашәа, Ерцахә гылоуп ахы шьҭыхны, иахьа ҿыц маҳәра ауашәа.


Лад ииулак, Папаса ижәҩа даҵагыланы дҩаиргылан, днаганы, ахәылԥазы иан изышьҭалҵаз аиарҭа бырлыш днықәиртәеит.


Сгәы хыҭ-хыҭуа, ҳаицәажәара ахы шасыркышаҵәҟьагьы сзымдыруа, аиҭагаҩи сареи ҳаицны ҳныҩналеит ауада.


Уи ауп ихадоу, иҳәаақәҵагоу, рҿиаҩык иаҳасабала Џьума Аҳәба ихаҿра еиҳа ихарҭәааны ицәырызго, иҷыдарақәа еиҳа иубарҭаны, улаԥш рыдхалартә иаазырԥшуа.


Убасҟан ауп ҳаӷа иҟаиҵаз агхагьы анидырдыр, ҳаздыруазгьы ҳаззымдыруазгьы адунеи ҳанадыр.


Еиҭасҳәоит, ас иҟоу аццакреи Џьума Аҳәбеи изаҟаразаалак акгьы рзеилам, еицәтәымуп.


Аха ус ҳгәы иаанагоит Қкмал ԥашьа ус уадаҩ даламҵакәа, ақәылацәа ҳасаб уны, дара рхала рышьҭахьҟа ицап ҳәа.


Арахь доуҳала дырзааигәахахьан дызлаз ажәлар, уи рхы рыхнахуан дара, изызхәыцуаз лыжәла акәын, уаҳа ҽакы раҳар рҭахӡамызт.


Иахьынӡахароу, ма иахьынӡааигәоу акәым аус злоу, иҟоуп анасыԥ ахаҭа, иагьа ихараӡаны цәымзаркыраҵас илашозаргьы.


Џьам ажәабжьуп ари иуасҳәо, – иҳәеит уи, аџьамқәа азусҭцәада ҳәа уҵаауазар иҟоуп ус жәларык, абрахь мрагыларахь, ажәытә ҳаргьы ҭаха ҳазымҭоз, иҳақәлоз, аиҳарак аԥсҳа дуӡӡа ихаан


Убарҭқәа ирыхҟьаны, ацәеижь адгьылаҿ иааныжьны, здоуҳамацара мҵәыжәҩас иҟаҵаны иԥыруа ауаа ҟәышқәагьы заҟа ирацәаҩузеи.


Зегь акоуп аепикатә рҿиамҭа агдра аҿынӡа иҩаӡоит, еиҳаракгьы уи алзыршо акакәны иҟоуп иара Хмыҷ ихаҭа ихаҿсахьа аарԥышьа.


Сҟәышхар акәын, ауаа ртәала, зегь сшәахьазар акәын шьҭак, аха иҟасҵахуеит сгаӡарала бара бахь даҽа шьаҿак.


Адунеи ккаӡа иааимҟьеит, жәҩангәашәԥхьара агәашә сынҭысны, дгьылк ҳәа снықәлеит сыбла хкуеит.


Шьаликәа имаҳәи иареи абра ааигәа ерманык иҩны ныркылан, иҩноуп, уажәы изынхаз арахә абрахь илбааицан, дырхылаԥшуан.


Уус злам ҳәа акгьы рдыруеит игәааз, урҭ ирдыруеит иҵасу, иҵасымгь.


Ицәашәҵатәума, ифатәума, нхамҩатә маҭәарума, иарбанзаалак фабрикала, зауадла иахьа уажәраанӡа ҳара ҳҿы иааҭыжьу зегьы ҭыжьуп иара зыԥсаҵәҟьоу ахә акырӡа иагырханы.


Сан, шәара шәыҟны Сара исҳәо азы сминауаҭуп, Аха иаха шәыҷкәын Аԥхыӡ бааԥсы идызбалеит.


Ииашангьы иҟарҵон ара еизаз аџьар хәыџьара ишаны рыхәҭакгьы азкуамызт уи азал.


Аԥсы данырж-нахыс Аԥсны шаҟа иҭынчрамыз аҟара иҭынчрамызт егырнырцә агырқәа раҳҭынраҿгьы.


Ауаҩ гәыраз, ауаҩ ԥсыцқьа, уҩыза ахара ӷәӷәа идҵара ануцәуадаҩха, аԥсахра иауҭеит даҽа хьӡык.


Ихылама адунеи зегь сышьҭа, сықәнаргылом уаҳа уи абжьы, ухаҵоуп, нас, уара абарҭқәа рышьҭахь, ухы илагәыдҵангьы уҽшьы!


Аҳаҳаи акы уацәымшәан, сара ак ҟасҵоит, ак узыҟасҵоит, убри анузыҟаҵа, уара иутәуп аиааира ҳәа иалҳәеит.


Шаҟа хкы рыла еиҿыбааузеи, азныказ уацәшәартә иҟоузеи аҵх ҵәца амагана аеҵәақәа ахьархуа, аха шаҟа игәыҿкаагоузеи урҭ аеҵәақәа реилашьқьырраҿы ашәҭ шьыҵәрақәа ахьырҿышәшәо.


Мап, ари дхьыбырфынхоит, дыччон асаби ланду, ҵабыргынгьы, шьҭа лҽылыԥсахыргьы лҭахымызт.


Амрагылара шыҟаз рхы рханы акыр инаскьахьаны еиԥш, ус аҳҭынра шыҟаз идыды-мацәысуа, уажәы-уажәы ажәҩан аҵыҷҷаара иналагеит.


Амала, ашара адәы ианаақәлалак, арахә-ашәахә шеилирго амҿы-амца дышрышьҭоу, ихы-игәы иханаршҭуазар акәхап, иаҳа длахҿыххоит.


Алисагьы дмааит, аҵх маҷк ианаанаскьалак, алампа аркны, азал астолаҿы иқәлыргылап.


Уи ус ацәажәара даналага, крыфараан заҵәык аамҷыдарахаз цламҳәеихыхра ззымдырӡозгьы ак ҳҳәандаз ҳәа рыгәқәа цыхцыхуа иааҟалеит.


Сашьеи, нас сани саби рҳаҭгәынқәа рҟынӡа сцаны ӡык нарызхҭәаланы, еишәак нарзыргыланы схынҳәып, – иҳәеит Асланыҟәа, уаҵәы шныҳәамшыз анигәалашәа дҩагылан.


Данқәыԥшыз еиԥш, Баграт Шьынқәба ирҿиара ианасакьаҳәымҭаҵәҟьаз апериод азгьы ауаҩытәыҩса иԥсҭазаараҿы ашәеи, ажәеи, ахатәы бызшәеи ҵакыс ирымоу еиҳа-еиҳа ирҵарны дрызхәыцуан, иааирԥшуан лассы-лассы дрызхьаԥшны, игәцаракны дрылацәажәон.


Ламыс цқьала абзанхара сашьҭан сара, аха уи сара исмоуит ихы дахашшаауеит иагьарааны дубаргьы.


Аа, абар, аамҭала иӷьаз-ӷьазуа аҩн ду игылаз, уажәы зфундамент мацара ззынхаз, ҩнымаҭәас иҩнагылаз зегь алаблит, аихатәы каруаҭқәа, амца иаршыз, еикәарҳәны игылоуп ажьакцабаа иаганы.


Иҽшьыгаха Бабала илхырҳәааз ажәабжь аҳаблаҿгьы иаанымгылакәа, лан Ҭаџьгәагәа лҟынӡагьы инаӡеит.


Афашист-аԥырҩы, ақәыџьма асарақәа адәы иахьықәыз абар еиԥш, ахәыҷқәа амашьына ишақәтәаз аниба дгәырӷьеит.


Акәасқьа абарҵа данаадәылҵ, дыԥ шызар, ихы заҵәык аалыҳәҳәо ааҵәақәа дрыҵоуп.


Иӡбны, уеизгьы-уеизгьы абри сыԥшаароуп ҳәа акәымкәа, уи сыбла иаахнаргылеит Таиф Аџьба ишәҟәы актәи атом.


Авариа иҟалаз азы ҳусбарҭахь адырра ҟаҵан, ахәылԥазы иаҳзаарыцҳаит Сплитҟа ҳцара шазгәаҭоу.


Амҩа сықәын исымамкәа схы аха, абар шьҭа, егьсыгым, уи амҩа саныст.


Ари ахәшә еиҵаҵа иаҩызоуп, – иҳәеит иара, ахәшәеиҵаҵа еиԥш ауп ишыжәтәугьы.


Уи лыкәашашьала, хьаа-баа змаӡамкәа згәы рҭынчны иҳәуа адәҳәыԥш иқәу ашьабсҭа асахьа ҭылхуан, абар ус иахьаацәырҟьаз иара аԥсы нахзыршәарц зҭаххаз бжьас млашьыкгьы, аха бзиашәа шәарыцаҩ еилҟьаӡак даарыхҭыгәлан, ихҿа нагәыдҵан, иара уаҵәҟьа ишьны инкаижьуеит.


Еиҭаҳәашьа амамкәа ашәарҭа бааԥсы иҭагылан ҳажәлар, уи рбон ауаа ҟәышқәа.


Ашәҟәы ианызҵоз ма иҭазыҩуаз дабаҟаз акәымзар, жәеинраала ссирк иаҩызахеит уи аныҳәаҿа.


Иҩызцәа иҭахаз Тҟәарчал рыԥсыжра ашьҭахь Аҭараҟа дхынҳәын, аӡәыс ҳәа иашьцәа даарылагылт.


Ианбыкәыз уареи сареи ҳанеиҩызцәаз, ҳаибадыруан ауп, уаҳа акгьы, – иҳәеит Ҭарсхан игәанала, аха џьеи иҳәарын, уимоу абарҭ ауаа, еиҳараӡак аколнхара ахантәаҩы иҵакыреи иареи, уаҩыс димԥхьаӡауа тәамбашақә иацәажәалоз, зыхә идыршәоз амҿы аагараҿы шәсыцхраа аниҳәа, уажәааигәа ихыччаз, убарҭ ишраҳауаз абас еиԥш иҟоу ауаҩы ду сара дысҩызоуп ҳәа ахьаҳҳәаз иаҳагьы деигәырӷьеит.


Аидгылара агәыԥ анеиҿкааха уи иалалаз аанхеит, егьырҭ ажәлар рхы ианақәиҭха, ари ахҭыс иалацәажәо адәахьы индәылҵит.


Ихадоу ауаҩ гаӡеи ауаҩ ҟәыӷеи аус ду аҿы акәым, амаҷ аҿгьы иубарҭоуп, амаҷ алагьы еилукаауеит.


Аха унаҵааҵаар, ара ассирқәа уаҳауеит, уара иуарҳәо акәӡам иҟоу мшәан, зынӡа!


Аха ҳгәы злаҳҟычша ҳамоуп иаадыруеит Зыԥсадгьыл фырхаҵарыла зхы-зыԥсы ақәызҵаз иреиӷьугьы, иреиҳаугьы ари аԥсабараҿы уаҩ дшыҟам.


Афорум аҿы аус зуаз иԥҳәыси иԥҳаи знык рыкәа ҳҭарҵар, ҳҭыхрагьы ргәаԥхашам!


Асас аҭуанахь данхала, Ҳанашә акьыба иган, аҩны ашьҭахь ахәачараҿы иҵәахит.


Аԥсҳа ихьчаҩцәа, аибашьра аилашымҭаз аасҭагьы, уажәык мыцхәы ргәырҽанын, аха ара аԥсуа еибашьцәа ӷьеҩӡақәа раамышьҭахь, аҳазарқәа убасҟак ирацәаҩын, аӡә ак сгәаӷьуеит ҳәа далагаргьы егьилшомызт.


Игәыԥҵәагамхарц ибжьажьуп, абжак цәыргам иҿахҵәоуп, исзымҵәахызоуп сызлацәажәо, жәабжь еизадам цыԥҵәахоуп.


Ӡыкәыргьы ашырҳәа иуадахь деиҭаахынҳәыхт, дычча-ччо абарҵаҿы дааҳԥылар, дгәырӷьа гәырӷьо аҩныҟа ҳлалгар?!


Амонотеисттә традициақәа рҟны иалкаау усқәак ирыхәаԥшуеит дкылашьа змам ракәны, иаҳҳәозар, аԥҳәыс лыҽԥыргареи аилыҵреи реиԥш иҟоу. Адинхаҵара еснагь ахшыҩырҵара иҵоураны иамадам.


Аԥсуа ҵарауаҩ иаҵкыс, аубла ҭаҳмада аԥсшәа иаҳа идыруеит, иаҳа бызшәа цқьала дцәажәоит.


Саб рыцҳа ахысшьа анысирҵоз, уаҩ дызқәымшәо егьыҟам, ибдыруазааит ҳәа сеиҳәон


Иахьа економкраа аапкны абга ахәыц алухраҳа аӡәы агәырԥынҵа анузимымхуа аамҭазы, аҽаӡәы даацәырҵны, ахаан акы иаԥсоуп ҳәа ҳгәы иззаанамгоз ҳабжьы азы иугәыдымӡало аҳамҭа ануоулак ушԥаҟалои?


Ус акәзар, Аԥсырҭ илацәажәара уаҳа иаԥсам ҳәа исыԥхьаӡоит, иара итәала иабхәындцәа ауӷә иаҵеиҳәазшәа ибеит, нас ашьшьыҳәа даҽа-шьаҿак ҟаиҵарц иҽазикит.


Ихы ианааҭашәалак, иахькаҳалак аԥсуаа рахь ахы хазааит ҳәа, ибзарбзанқәа агәгәаҳәа ахысра иалагоит.


Ирацәаӡаны, имыцхәӡаны аконституциа уҳәа, агьи уҳәа акры ҳарҭақәашәа ҳгәы иабооит


Хараӡа, хараӡа џьара, амца қьоуқьад мпылны аҽеиланарҳәызшәа, аҭацәыра еиужь ду иаақәгылон амра


Аминистр икабинет аҟны аизара анымҩаԥиго, заа еибыҳәаны ирҵахьазшәа, иаацәажәоз, убас еиԥш иҟаз ажәақәа ракәын ирҳәоз.


Аха ишааиуаз, аамҭақәа рҽанеиҭарк, ақалақь иаланхоз аԥсуа ҭыԥҳацәа иналк-ҩалкны атәымуаа ирҿырԥшны рхахәы ҵдырффо иалагеит ҩынҩажәижәабатәи ашықәсқәа инадыркны.


Аха умазар, уҿаахеишь аҩныҟа, сжьа нас, сузжьозаргьы сжьа ҳаиҩызцәа дуқәоушәа


Аԥа данилак, изгәырӷьоз дынхарц-дынҵырц, анхара ҟаиҵарц, ахчныза нарсны ахәшҭаараҿы амца еиқәиҵарц, алҩаҵә ҩеирц, иԥацха ашә ҟьаҟьаӡа иаартны бзиала шәаабеит ҳәа асасцәа мҩахигаларц, ижәлар рҵас, рқьабз мырӡкәан инеигаларц азы акәӡамызт


Иара цқьа дылдырырц, лакҩакрак амалахазгьы рыбжьара иҟамларц азы, уаанӡатәи рысалам шәҟәқәа дрылацәажәоит, апатреҭ аҿы дахьизымдырыз азы ихы дахлафуеит, нас ҿыц ииҩыз ажәеинраалақәа длызрыԥхьоит, ларгьы лыблокнот хәыҷы цәырылгоит, дацәыԥхашьо, зны дҟаԥшьхо, зны дцәышхо акы-ҩба дрыԥхьоит.


Илдыруаз акы заҵәык акәын, мал-ма зара иаалымоу акгьы деигӡомызт иара изыҳәан.


Иҟаларын, Ҭамел имацара иакәмызҭгьы уи абырсааҭк азыҳәан Абзагә шьыцрала ихәаԥшуаз.


Ашьыжь зегь раԥхьа дҭарҵагәышьан, заа дрыцәцеит, анаагьы, араагьы ҟәрышьқәак анимырх.


Дыр гәын икалам аанкыланы, астол даннадтәало, иԥенџьыр ахы ҩыланакуеит уи аеҵәа.


Инарымпыҵ ԥшша, аԥҭақәа иргәылсны, аеҵәақәа рышҟа ианца, сара сеиԥш даргьы шьхынԥсыланы иаанхеит


Ашьхеи асакарақәеи асы рыгу аҳа, Сани саҳәшьцәеи сара сзаҳа Лаӷырӡи ҿи еиқәырхуамызт, Гыџь ашәаркы, уаа!


Дара рзыҳәан аорден санашьахеит, аха уи аҩыза аорден анцәа иуимҭааит, аарлаҳәоуп сыԥсы шеиқәхаз, убас рахцара цәгьахеит ачеченцәа.


Иаџьал зынгьы изҿнаҭуеит, дылахоит дгәаҟуа ицәарҭа, аха аԥсҭазаара агәашә изатуеит, Илабашьа шьҭихуеит еиҭа.


Игьамгьамуа избоит нас амҩан амза, аҵх иалаԥсоит быччабжь гәык ҿыпны.


Улымҳа иҭаҩуеит, ашшыҳәа ӡиаск цошәа, агәҭа инеины, игьежьны иааԥҵәоит, нас еиҭа ахьышьҭра инықәлоит, уа дыхәк акәыршаны иҭакушәа.


Ҳара асаныгцәа ҳҟынӡа ишзымнаӡацгьы, урҭ рыӡбахә ҳаҳахьеит, – иҳәеит зхаҿы чмазара бааԥсык ашьҭа азыннажьхьаз асаныгцәа рхада, ус сҳәеит ҳәа, ақәылаҩ бзиа дызбахьада!


Арахнеи бареи аамҭа аӡыблара шәатәуп, гәнаҳарак ҟалазаргь, зны аҳақ шәатәуп.


Аха имч, илша аӷьырак алитературатә рҿиара иазикит, уа иара абаҩхатәра бзиагьы ааирԥшит.


Убасҟан зқьи хышәҩык ӷәӷәалаӡа еибыҭаз дара ҵабалаа рыргьы ацхыраара ирҭеит, ҳаҭыр дулагьы агаҿынӡа днаскьаганы, ӷбала Константинопольҟа имҩа дықәырҵеит.


Заурҟан, дад, адунеи гәаҟра хкыс иҟоу зегьы шухугахьоугьы, ҳара зхы иақәиҭны адгьыл ианыз ҳаҵкыс уеиқәханы уҟазаап, имеицакзаап ухаҵа быжьгьы.


Алхас иарӷьашьамхала Мсоусҭ ҵаҟа дышьҭаирҟацан, иҟама аԥынҵа ихәда иҵакны, иуҳәаз ажәа мап ацәкы ҳәа, иқәҟаара даҿын.


Адамыр иаб заҟа шықәса ихыҵуа ныҭкааны иҳәам, иҳаздырам ажәабжь аҿы уи ихатәы хьыӡгьы ҳәам, аха иҩашьаӡом иқәрахь дышнеихьоу.


Амшын ацәқәырԥа маҷӡак ианҩышьҭыҵлак, аҽыҩҳәа иааины, аџьыкӡырӡ шәахш аччаҳәа еилашуа аӡыржәга-ҿықә иаанҭәалоит, армарахь ахы азаарҳәыр витаминс иҟоу зегь злоу аҟашәа рҵәы аԥышә ныланакуеит, ахы азҩышьҭыхыр, италиатәи аԥенџьыр шаша дуқәа иркылԥшны амшын агәы казказра инхыԥшылоит


Баахьаҳә, зынзаҵәык быбла сынҭарԥшы, Есма Қәаҭа лашьцәа ахьгылоу умбаӡои, Лад!


Апоет изымԥшааит ицәалашәарақәеи ииҭахызи злеиҳәаша еилыххаӡа иҟаз исахьаркыроу ажәақәа, алкаақәа.


Аха уажәы урҭ зегьы хыбгаланы Аԥсни аԥсуааи анааизынхагьы, ачымазара ҿкы еиԥш, уи аԥсихологиа рылаҽны иаанхеит.


Шәара шәызусҭқәоу, ҭоурыхс ишәымоу абри акьатрацә ауп рҳәоит иеицакны, иҿахҵәаны, иркьаҿны, иеилаӡҩаны.


Аха ушнеиуаз, анапеинҟьабжь иалыҩны аԥсуаа ираҳарым анугәахәуаз аамҭазы иуҳәарц иуҭахыз, угәы иҭаҵәҟьаз ажәак ҩажәак рыла иныбжьауршәит, иара ус иааумҩатәшәа, ҽынла илашоуп, мамзаргьы уахынла илашьцоуп ҳәа уаҩы иҳәар еиԥш.


Аҵыхәа ԥҵәеит, ҳа ҳахырҵәа, Ҳхәаҽӡаны ҳазмаз цәгьаԥсышьала, Аҳратәра ҳахҳәоуп анхацәа!


Убри илхылҵыз ҳасанбеи иоуп ҳара иахьа иҟоу Чачаа ахыц-ҩыц ҳазхылҵшьҭроу, саб, уи удыруама?


Сара исылшо мызкы аҟара сиԥхьоит Аԥсныҟа, абыржәы хынтәуп, уахь сиԥхьоуижьҭеи.


Иара даныҟамло аҽны аӡы зымҵәаз аӡлагара иаҩызахоит игәахәт иаб иҩнаҭа.


Еиӷьушьаз џьаракыр иубозар, икныхны ига, – иҳәан Сасҭангаз, убри аамҭазы аҭитәқәа рахь даахарахаԥшит.


Шәара ахаан зхы камшәац, ақырҭуа дуӡӡа ир, иҟашәҵаша ҳара ишәҳарҵома?!


Ар алигеит, аҩажәатәи ашәышықәса аналагамҭазоуп ҳадгьылаҿ шәанаанагаз, шәықәҵны шәцароуп ҳәа ҳазҳәауа, дареи ҳареи ҳаизынхеит.


Лара абаҩҷыда лылан ачамгәыр арҳәара дазҟазан, ахьӡыртәрақәа лҳәон, лҩызцәааҭоурыхтә документқәа ирнылом ҳәа агәаанагара ҳақәныҟәаны, ажәабжьны ажәлар ирдыруаз аҵабыргра агәра ҳгартә иҟоуп ҳәа иҳаԥхьаӡоит.


Егьараан ҳнеиргьы, игәы ҭырхаха даҳԥылон, хәашак иадамзаргьы уҿы иҭамыршәкәа уауишьҭуамызт.


Ҟәбина арха наӡара, уара ҳанурхарц угәы иахьҭоу, усҟак ибзиазар, уажәраанӡагьы иҭацәны иаанхарымызт.


Уанду, саҳәшьа ԥсаҭа шкәакәа, Шьахәсна, лҿахәы анылҿырхуаз, аусҭҵааҩ, апровокатор, ус леиҳәеит


Уара иулалеи абгахәҷы еиԥш уқьақьо, ауаа рыкәа уҭалоит укако, амҵахырхәаҩ, Ахьӡи ахьымӡӷи змам, аӡәык-ҩыџьак ҳалоуп уҩызцәа ицқьам.


Убриаахижьҭеи узшаз иуцишаз адоуҳа арҩшьыга снаҭазшәа сҳәынҷаны сакуп, сгәы-сыԥсы зегьы аауцрымшәакәа уахьцалакгьы иуцуп.


Апоет қәыԥш Очамчыратәи абжьаратә школ даналга ашьҭахь Аԥсны аҳҭнықалақь Аҟәаҟа диасит.


Дарбанзаалак ауаҩы, иара изинқәеи уалс идуи еилкаахарцаз, насгьы иара идырҵоз ашьауҕатә аара ҵаҵҕәыс иамоу ашьақәыргылараз азин имоуп зегьы рзы иҟоу аиҟарара ихы иархәаны иус аартны, иашала, ихьыҧшым аусӡбара иаӡбартә аҟаҵара.


Абри ҩысҭаарак зҵамкәа иеиҿкаау ажәеинраала амацарагьы заманалаҵәҟьа ианыԥшуеит Нели Ҭарԥҳа лырҿиамҭа иагәылганы игоу агуманисттә зеиԥш пафос, ахырхарҭа.


Аԥсуа хаҵа абасоуп аҩы шижәуа, уажәшьҭа акрыфала, – иҳәан даду, иаргьы икрыфара инациҵеит.


Ӡыкәыр дшымгәыӷӡоз, даараӡа дманшәалахеит, амра хаххаӡа балоуаа рышьха ианҩавшәоз, ахыгәҳәа Аҟәа даалагылеит


Аҩны иандәылышәца, рынхарақәа анышәыблы апапи аманахцәеи, даҽа мышқәак, даҽа ҵыхқәак ақыҭа иалымҵыкәа, иахьынарышьҭуаз макьаназы аҩсҭаацәа ирымфац ҩнаҭақәак рҿы иҟазаарын рҽыԥхьакны.


Ахәыҷы ԥсабарала ҟазшьас имоуп иқьиоу, афырхаҵара злоу, ииашамкәа згәы нырхоу рыдгылара.


Усоуп, дад, ишбылгьаҵәҟьо ахаҳәқәа, хәатәӡом, аха ахраҟны ибӷоуҵар, рыԥсырҭагь убаӡом.


Ҳасасцәа бзиахәқәа уажәымзар-уажәы иааиуеит ҳәа ҳшырзыԥшыз, ҳгәы-ҳҽанӡамкәа иааҳхыкәшан, бџьарымцала илаҳақәлан, схаҵа иара уаҵәҟьа дыршьит, сыҷкәын аиҳабы дымҵарсны рҿынархеит.


Лыбӷаӡарақәа нҭарсны икны, дхәыцуа дшаагылаҵәҟьаз лылаԥш нақәш әеит астол иқәыршәыз ақьаад.


Дыхжәазаргьы гәыбӷанс иуҭозеи, гәаҟрас иҟоу зегьы зхызгахьоу, адгьыл иақәлоу ауаҩы, даҿуп бирам ацәажәара, сара сахь хырқьиарак иҭахызшәа.


Иара ихаҭа дубараны уҟамзаргьы, ма имаҵуҩы, Аԥсцәаҳа, унеиҿаԥшыр, иблақәа унарҭаԥшыр гәыӷрак узцәырымҵрызи.


Ацәаҳәақәа досу изеиԥшроу аилкаара анаҩсгьы, дара-дарагьы реизыҟазаашьа агха ҟамҵакәа цқьа игәаҭатәуп.


Аҳцәа рыда уажә ари анцәаиҳәарҭа аҩныҵҟа шамахамзар уаҩ дыҟамызт, аԥшьа абраҟагьы мшаԥныҳәа ду ахьӡала данрықәныҳәа, иара аныхагьы наӡаӡа иаартуп ҳәа аназырԥхьаӡа, дырҩегьых ишеицыз арахь иаадәылҵит.


Аеҵәақәа ссируп абжьааԥны еиԥш аӡыжь иаҵәа аҵа иҭаԥсоушәа ишаҟьшаҟьом, ицәышым, рҭыԥқәа рыԥсахуам.


Урҭ рыҳәсақәеи дареи акинофильм иахәаԥшырц иааит, аԥсшәа нараҳәаны снықәгьыжьуаны, исышьҭагыланы иҩдәылҵыз Биутнер аҭамзаара шьҭеиҵеит, иҿыҵыҩрыз ахьыкшоз ихаҟны инеизар акәхап.


Анкьа аԥсҭазаара аныҩнашыз, ахьӡ-аԥша ду анамаз, сасгьы ԥшәымагьы есҽны аӡбахә анырҳәалоз, иаҭаауаз рыдагьы амҩасцәагьы нымҩахыҵны ԥхьарҭас, ԥсшьарҭас уҳәа, тәарҭасгыларҭас ирзыҟан.


Сыҟоуп сара уи агәра ганы, ажәабжь бааԥсны иара уахьгьы инаҩуоуп ицәырҵт зегьы рфарц илаганы.


Аҵара ҵа, ууаҩха, ҳара хьаас ҳҟаумҵан, угәы ҭынчны уҟаз ҳәа зҳәаз иара иакәӡамыз?!


Амчра дуӡӡа змоу сакәны саанхарцаз, аԥхьа саӷа иаҳра рхәашаны схынҳәыроуп, мамзар ибыхшараны иҟоу дызбаанӡа саҳра иара ирхәашоит!


Заџьал ааны зыԥсҭазара иалҵыз изоуп дыԥсит ззырҳәо, аибашьраҿы ахы иагаз дҭахеит ҳәоуп ишырҳәо.


Агәыдеибакыларақәа, икарҵәаӡаны аԥсшәа еибыҳәарақәа рышьҭахь, уи ашәҟәыҩҩи сареи уаҟа, ақыҭа агәҭан игылаз амагазин ҳныҵалеит.


Араҟа аус зуа Судоимпорт аинспектор Генади Иван-иԥа, насҳәахит, цас иауазшәа, ижәла нысҿыҵамшәакәа.


Схәыцуеит есқьынагьы, иалшоз зегь ҟанаҵама ҳҳәынҭқарра, апоет дҭадырхазар, иԥсыбаҩ ахьыҟо аилкааразы?


Изҿыз цқьа исзеилымкааит аханатә, аха схахьы амалахазгьы исзаамгеит усгьы мыцқьарак ыҟоуп ҳәа.


Уиаахыс шаҟа аамҭа бжьыси, шаҟа цәыкәбар амшын иалалахьеи, шаҟа мшыни океани сырхысхьеи, тәылеи қалақьи сырҭаахьеи, гәырӷьеи гәырҩеи схызгахьеи!


Хыла иуҳәозар, ара иҟалаз атрагедиа ауаҩы иҭахара аԥсҭазаара абзиабарахь иуԥхьоит, ашьақәхареи анҵыреи ирызҳәоуп.


Егьирахь сыздыруам, аха Анԥсаа рҟны, ескимосаа амра ацәыҵԥхара ишеигәырӷьо еиԥшҵәҟьа ауп, ажәаач иалшәаны, иԥыр-ԥыруа инҭалаз раԥхьатәи асцыра ишеигәырӷьо.


Сара сыԥсҭазаараҿы уа уеиԥш уаҩы дсымбаӡац, адунеи аҿы зегь иреиӷьу ауаҩы дысԥылеит ҳәа ласҳәеит сан.


Лан ахьӡ бааԥс анылхыҩ, уаргьы уналаҵаны, Адица мап лцәаҳкит ҳәа акәын ақыҭаҿы ишырдыруаз


Ари аҭаацәараҿы асолдаҭ хымхәа хатә ҵеик еиԥш дыршьон, иаргьы урҭ ихатә ҭаацәарак еиԥш гәыкала дырзыҟан, рхәышҭаара мца ԥха дашьцылахьан.


Уи аус сҽысзалагаломызт, издыруан Вахтанг Давид-иԥа котораиа ҳәа ииҳәаз иаимыргар шимуаз, уи абызшәагьы командаҟаҵарыла иҟалоз џьишьон.


Ус адагьы уаҳа ԥсыхәа ыҟамызт, ақәылаҩ ихы ирдыртәын, уи даушла ҳаршәаны, хымш рыла ааха ӷәӷәа ҳаҭаны Аԥсны згоит ҳәа дшымақаруаз, иқьышә ҭаԥҵәаны, аԥсуа дзакә хаҵаз ирбаны иҭыҩрахь дҭацалатәын.


Активла аус азиуеит акооператив аиҿкаара, ажәлар гәык-ԥсыкала дшырзыҟаз еилыркааит, бзиа дырбеит, игәра ргеит, ақыҭсовет ахантәаҩыс дҟарҵеит, аҵыхәтәан апартиа даларҵеит, ихы дамеигӡакәа инагӡаны зышьаҭақәа ыҵжәамыз акулакцәеи, ҭауади-аамсҭеи рцәынхамынхақәа дырҿагылеит.


Аусеилыргаҩцәа ирымоуп, ҳаарзыԥшып, амала дырҩегьых еилагарак ҟамҵакәа уаҩрала ицароуп, иҟарҵо алкаа ҳаҳаанӡагьы абра ҳаҟазаауеит рҳәеит.


Еиҳа еиӷьхон аԥхьаҩцәа рзгьы, ашәҟәы ахаҭабзиаразгьы, еизааигәоу, хкыла, ҵакыла, темала еицәыхарам хаз-хазы иҟазҭгьы.


Ҭелла башоуп ииҟәаҿҟәаҿуа, изирхааити иҳаркуа иаҿаҿ, ишьҭихырц зны-зынла иреитинг, иҟаиҵошәа иҽазиклааит реидк.


Иара акаԥдан ивахта акәын исыԥсахуаз, аԥсшәақәа анеибаҳҳәа, дылбааит иҭыԥ ахь.


Ибымдыруеи нана, иацы ақәа анау, акәара иацланы иҟан, уахь санцоз.


Изларҳәо ала, абри данаԥхьа, днеилышшан, мгәацәха астол дахаҳазаап аԥсараа рысҭаршын.


Аҟазареи алитературеи рҿы ажәытәангьы иҟан, ҳагәнаҳа агартә, иахьагьы иҟалалоит абасеиԥш


Ари иаднагалаз ауаа ирзымбатәбарахеит Таиф исахьа лаша зну амемориал акыдҵара аԥшәмацәа ахьақәшаҳаҭымхоз.


Аԥсабара ахаара, аԥшӡара, заҳаиҭҟәиҭ шьҭнахыз, ҳаннеиз ҳамбаӡакәа, ҳаҵаҟа амшын ахықәаҿ ишьҭаз ақалақь Задар ҳналалеит амшынуаа рықалақь.


Убасҟан Нарҭаа ран, зҿаҳәатәы ҟалоз, ахьышьаргәыҵа Саҭанеи Гәашьа даақәгылан адоуҳа ҟалҵеит абас еиԥш


Сшәыҳәоит иҭынхацәа, дыҷкәыназ, дыӡӷабыз, шәашьа иакәын, ашәы аамҭала ишәшәышәымҵар амуазар акәхап, аха ишәшәышәымҵан аҿыртлах.


Уахык, уаџьал ааны аума, ус иугәаԥханы аума убригьы макьаназ еилырганы ирамам уԥсит, зегь шыԥсуа еиԥш.


Ара уажәы иаазго ашәҟәыҩҩы ду иажәақәа ҳзыхцәажәо азҵаара цқьа аилкааразы иҳахәоит ҳәа сгәыӷуеит.


Снеит аҭыԥ аҿы асааҭ акы абжазы, ақәа алеирагьы маҷк иаҟәыҵит.


Аԥсуа бызшәа акәзар, ишиашоу ажәа аҵакалоуп ахыԥхьаӡара азаҵәреи арацәареи злоудыруа.


Зны арҭ еицәажәеит ахәҳахәҭра иалагарц, аба ҭира адәқьан хыртырц азы.


Сара сбыцхраап, нанду дбыкәыхшоу, – лҳәеит Есмеи лареи ахьышьҭалоз ауадахь дхынҳәны даныныҩнала.


Елисо лыхьӡзааит ахәыҷы, сара илыхьӡысҵоит, еилышәшәо акалашәа иҟоуп, уҿаҿы иааиуеит, угәаҿы иааиуеит


Исгәалашәом аԥсуа периодикатә кьыԥхь инеиҵыхны иалацәажәахьан аԥҳәысҳәара, абзиабара, ахаҵеи аԥҳәыси реизыҟазаашьа, анаркоманиа, акаҳԥра уҳәа иахьатәи ауаҩы гәҭыхас имоу атемақәа.


Сара иасҳәеит, сыҷкәын следауаталс дыҟоуп, цқьа усхылаԥшла ҳәа, аха агәра имгеит.


Са сбыцны агәашәахь сымнеит бнаскьаго, аҽны амҩа бықәсҵеит бгәы нырханы.


Уиадагьы, исалам шәҟәқәа иргәылаабоит апоет илитературатә принципқәеи ирҿиаратә лабораториа акәамаҵамақәеи.


Урҭ ирызкны иара имоуп шьахәла еиқәыршәоу, жәалыԥшаахла еиҿаиртәаз акымкәа ҩбамкәа ажәеинраалақәа.


Лшьапқәа адгьыл иахьықәкьысуа улаԥш рхьымӡо, аҳауа мацара дынкыланы дамоушәа, ави-виҳәа адардеиԥш дгьыжьгьыжьуа данаақәла, саргьы лара лхыԥша саманы ицеит, ицаӡеит.


Иага сҳәаргьы, шәара шәыда, царҭа сымамзаап зынӡа, исынхалан амш шәыҭан, аҵх саларшәуп сзаҵәӡа.


Аха ихатәы ԥсҭазаараҿы дзықәшәахьоу ауадаҩрақәа, агәаҟрақәа рӷьыраӡак иара итәала ииашоуп ҳәа ииԥхьаӡо ацәхьаҵра ахьизымдыруа акәушәа, имақсималтәра иахҟьазшәа сгәы иаанагоит.


Апарти занцәа рлагер иналганы, ачлаа зҭиааны, ӡынгьы-ԥхынгьы ҭабара зықәӡамкәа ишьҭоу аӡмах ашьҭахь нылак идыргылеит рыхраӡаг.


Асулҭан ду инапаҵаҟа иҟоу абџьар шьҭызхуа зегьы, Аллаҳҭаала шәиҵаԥшны инашәыгӡароуп шәуалԥшьа агьааурқәа рабашьра!


Ус анакәха, ари қырҭуа дгьылуп, ҳара иаҳтәуп ҳәа иахьа аргама иҳәҳәои урҭи рхықәкы акакәӡами.


Изакә цирк хәмарроузеи, изакә еибажьароу зеи, аԥара ԥсахны илыцҵо, нас иназгаз, мааҭқәак нацҵаны, ирхынҳәны исыҭо ҳәа игәаҵанӡа дазгәааит азныказ.


Декабр мза, аԥсуаа жәытә-натә аахыс қьырса ҳәа изышьҭаз, иаахыхны ԥхын-ҷкәын ҳәа ахьӡаҳҵеит.


Сара сгәы аӷьӡом, сыбз ауп иаӷьуа, сыбз, сыбз, убри шԥашәзымдыруеи, агаӡақәа!


Џьара-џьара иахьынӡахәҭоу аус рыдулам ацәаҳәақәа, зны-зынлагьы урҭ ирзышьҭымхуа, изгәылумбаауа аидарақәа ирыҵоуп


Ашьхақәа, амшынқәа, аԥсабара зегьы, ауаа сара исхәыцроу, сара исгәацаԥхоу, цәыкәбар-цәыкәбарла сшьа исылоу шаны ишәысҭон уи ыҟазҭгьы акала шәарԥхо.


Уимоу, цәгьа ирбомызт, иԥхамшьа, ҳаԥхьа иаагыларгьы, Сиҭ уи дахыԥсаахит, сиҿамԥшааит


Ахәыҷы иҟазара ҳирбарц акәзу, ус иақәшәашәа иҟалоу, дҩаҵҟьан, иеихаҵәы аԥслымӡра иналаиршьшь-налаиршьшьит.


Ишәсырбеит аҳәазшәа исылаз, кыргьы игылеит ичҳаны, алабжышқәа азнымкылазт, нас рҿаархеит иқәаны.


Уаҳа бзиала еилгашьа аныҟамла, ҳус зыӡбауаз ашәҟәы рысҭар акәхеит, рҩыџьагьы рыбжьара сшыбжьыҵуаз ала.


Аԥшәма каҷбеи исасцәа цәажәарыла ихҭеикуеит ҳәа, иаҳҭоу иҿы мырҵысыкәа дҳашьҭрыма, дад.


Лад иԥсы ҭоуп, аԥсра аиҳа даиааиуеит, аа иахьа-уаҵәы дзықәшәаз ихала ирзеиҭеиҳәоит, аа уаҵәы-уаҵәашьҭахь


Иҟалап бара бхаҭа Зынӡа имааиуазар бхаҿы, Ас абзиабара шәҭуа ишынбыжьуа агәқәа рҿы.


Ҳәсақәакгьы, ашҭа ишааҭалаз еиԥш, адыӷаҷақәа, мамзаргьы алаба иадҿаҳәаланы аларқәыцқәа кны, аҩнқәа рааҵрақәеи зыбӷьқәа кыдӷәыхааз аҵлақәа рымҵақәеи уҳәа, аԥссара иалагеит.


Зны-зынла иуԥылоит ҳаӡӷабцәа, ианцәажәо аԥсуа бызшәа зырхәанчо, атәым ажәақәа алаҵаны ибжьызхуа.


Нас Ҳамс ааҵәа дук даахан иаҳәызбала аӡахырсҭа ааԥиҟан, аа, иаажәга, шәарҭмаҟқәа шәырҭал, – иҳәан, ачарҩа шкәакәа ишаҳамуаз иҳаиҭеит.


Мсым Хәыҷы аҭак иимырҟаҵакәа даацәажәт Мархь, уи аџьамцәагьы игәра ргом, аурымцәагьы ргәы дақәшәом.


Ауаҩы ацәажәара дақәиҭымкәа дҟауҵар, иаҳа-иаҳа агәҭахәыцрахь дшиасуа еиԥш, аԥаҩқәа адыӷәӷәалацыԥхьаӡа аҵа арҵаулоит Бзыԥ.


Уара аеҳәшьа думоуп, уи закәу удыруеит, анцәа дугимырхааит, дзыхшаз иан, иԥсҭазаара змеидаз иԥҳәыс, иара ихшаз уҳәа, ауаҩы зыда дхаҭәаам, зыда ԥсыхәа имам ауаа ыҟами


Са сакәзар, ари аҩыза аныҟаиҵалакь, аԥхашьара сакны, схы ахьысгаша сзымдыруа сҟалон, урокысгьы акыр аамҭа исызхон.


Иаргьы иарԥысымҭа дҭагылан, иаԥхьаҟа ижәлар рлахьынҵа лаша дақәгәыӷны, игәы каршәны аус иуртә аҭагылазаашьақәа иауеит ҳәа агәра игон.


Ԥаса ақалақь зырԥшӡоз ашәаԥыџьаԥқәа уажәы рыбжакы рыбӷьқәа канӡан, иҟәиан, аԥша анаарыласлак рҽыршәшәауа, аӷа инижьыз алымтқәа карԥсошәа игылан.


Аҳәсахәыҷқәа еиқәаҵәасамсалӡа иҟаз рыхцәқәа шьқьыры-шьқьыруа асаара ишьҭасуан, зыхцәы дууз арԥарцәагьы рышьҭахьҟала рыхцәқәа, аҽҵыхәа аиԥш, еиқәҳәалан.


Аԥсшьарҭа ҩнаҿы, ҳара ҩыџьа ҳаицыҩноуп, иара имаца ра дзырҩноузеи сҳәахуан, – иҳәеит Расым.


Асаба иаганы иҟаз иарма напала ихылԥа кны, кыр мшы аӡы зымбацыз, алымт иаганы иҟаз ижакьа еиԥхьышьшьаауа уи иажәеинраала даԥхьон


Асоциалисттә идеиа ареволиуциа иахьаларшахаз Урыстәыла мацара иазҷыдарамызт, адунеи еиуеиԥшым ахәҭақәеи атәылақәеи амҽхакны иаман.


Урҭ амшқәа рзы сара еидызбалеит алаӷырӡи, ахәы ҳаракыреи, ахаҵареи, ашәаԥшьи, ажәҩан ҵамҵами, ашәҟәы азыӡырҩцәа ргәырӷьареи.


Шәазхәыц, ҵакылагьы формалагьы шаҟа иԥшӡоу, шаҟа аромантика цәа аҟәнышьшьы иҟоу.


Дныҳәаныԥхьон уажәгьы ашәы зшәыз амрикәа, лаҵәца днаҿыхәан, инықәлыргылеит, дзықәныҳәаз илзаалгахьаз акаҳуа дахәеит, ҭынч илжәырц.


Дахьыԥшуаз ибон, ашьхыҵә ашьхымзаҭра ианҭало-ианҭыҵуа еиԥш, уахь ауаа рацәаҩны иццакы-ццакуа ишцоз ишаауаз.


Аџьармыкьатә еизыҟазаашьа азакәан ала, амода ҿыц шаҟа аестетикатә гьама ҳараку аҟара изыхәҳауагьы рацәоуп, иҟанаҵо ахашәалахәгьы ҳаракуп.


Убасҟангьы хаҳәқәак налышәшәахьан абни ацаҟьа, агаҿа аганахьала зыҽҩышьҭызхыз ашьха инапы нақәикит, аха хаҳәқәак налшәазаргьы ахра ҵысра ақәым, уаҟа иаангылоит ҳәа сыԥшын.


Анатоли Лагәлаа шәхы шәахьахәаз Анцәа иџьшьоуп, Даара ибзиоуп акры ахьшәымоу


Зҵааракгьы ара саргьы исымаз дышуаҩыз анызба, сааилышшеит снаизҵааит нас уи хыма


Лара ара данызба, дара иаасцәымыӷхеит, аҳаҷаҳәа сгәы иааҭашәеит аотриад асовет дшалазгьы.


Уажәы аԥсшьаразы дантәа игәаӷьны сиҳәеит, иԥсы ахьынӡеишьо ацәмаа акра азин сиҭарц, аха даду мап сцәикит.


Аибашьра ианалага, Чанчор ихатәгәаԥхарала арра дцарц иӡбеит, аха иаԥхьа иаагылт ихала имч зқәымхоз аԥынгыла


Мсым Хәыҷы аԥсхых дизықәушәа деишәара-еиҵараха деиҵаӷәӷәа дыштәаз, зназы иҟаиҵара-ииура дақәымшәо даабжьажьа-бжьажьеит.


Абасала, ҳажәлар, кавказтәи ажәларқәа зегь реиԥш, ирҭахы-ирҭахым, дара иртәышьҭраз Амрагыларатәи акультура рҽааҟәыҭханы, ирзымдыруаз, иагьырцәыхараз даҽа культурак рҽадыркылар акәхеит.


Мышқәак ааҵхьаны, аӡәаӡәала Аҟәа ҳналҵны, бнарак аҿы ҳаиқәшәеит Қоиавеи, Ҳаџьымба Шамели сареи.


Ақәра ду нызҵыз сабду иеиԥш, сабгьы иниҵыртә агәамч ду иман, аха иҳақәыз амшшьарақәа ахьеилеигоз азын ԥырхагас изыҟалазар сгәахәеит, шьҭа хҿыхшьас иаиҭашагьы сыздыруам!


Даргьы амаҳәра маҳәроуп, аха изакәызеи, мшәан, ари есымша ҿимҭӡо, ҳара ҳахьыҟоу дыҟаӡамкәа ҳәа иац аахыс ирчҳауаз ҽԥныҳәак ирҭарц ргәы иҭазшәа, еиҳа бла хаала данынарылаԥшлак, анцәа иџьшьоуп, ҳчымазаҩ арыӷьарахь дхынҳәит ҳәа инаиеигәырӷьазшәа, зегь еиҳа иаалахҿыххоит.


Зны-зынла арҵаҩи дареи рбызшәа анеибамкуазгьы аҭыԥ аман, аха зегьа коуп иаԥхьон.


Аха рыцҳарас иҟалаз, уи иҿахәы нагӡаны иҳәаанӡа, иӷәӷәамҭеи ишәымҭеи дшырҭагылаз, шьаҭанкыла ҳақәызхырц иҳақәлаз ақырҭуа нацистцәа, гыгшәыгрыла гитлертә фашизм аҩаӡара иахыҳәҳәоз, дырҿаҵахәхеит.


Ҳазреҭ-ԥашьа ҳара ҳақәцаны Осман-Кои импыҵеихаларц дашьҭоуп рҳәоит, ҵабыргума, дад Таҳир?


Уажәы сгәы иҭоу удыруоу, инаиаҭеикит зҭаҭын мца кәеицеиуаз Марыҭхәа, саалаганы, хыҵакырҭа змам, ма ҭаа цәарак аҿы ирцәымыцхәу, ҳхәы ҟалҵартә, абраҟа дахылаԥ шыртә иҟоу ҭакәажәык дааганы дыҩнасҵоит.


Ижәуазеи, сҭаца хәыҷы илхыжәбааз шәхы иахыжәбааит, ишԥыкәу ҳҭаца ԥшқа лахь шәшымцо, шәа шәыԥсызар, са сымцои, – лҳәан ран лкасы аашьҭылӷәыцәаан, дцеит.


Уи сышлызхәыцуа, са сзы аҵх ауцәахап, иҟалап сыцәа ҟьаларгь зынӡа.


Иудысҵоит абри уԥсы иаҵаҵәахны иумазарц, лажәа анагӡамҭаз игәырҩа хьынҭаха дагьаақәыԥсычҳаит лара.


Иаҳцәымшәакәа зхы шьҭызхыз гәыԥҩык аԥсуаа ҭынч аусуха ҳарҭом, исыздыруам уи иазыӡбатәу.


Аҭыԥҳацәа ԥышӡацәа, арԥарцәа ҽырбацәа, ахьы, араӡн ҽыргацәа неиааирҭас ирыман абра.


Ицашт шықәсқәак, мышкызны адгьыл иаргьы ахы изамыхәо инхашт, аха ауаҩгьы илымгар ауӡом.


Убри аамҭазы аминистрра аусзуҩцәа зегьы аадәылҵын асасцәеи дареи гәыдибакылауа, еидныҳәалауа иалагеит.


Абарҭ азусҭцәахарыдашь ҳәа дшыԥшыз, илаԥш иааҵашәеит ҽыла иҟаз џьоукы рхы иқәкны шааиуаз.


Наӡаӡа аԥхынра зыԥхом, иԥҵәароуп аӡынрагь аҵыхәа, ицәгьаз-ибзиаз акгьы нхом, имҩасуеит иҟам уаҳа ԥсыхәа.


Уара уазхәыц, нас, дад Шәарах, убри еиԥш ҳаԥсы кылаханы ҳаныҟаз аамҭазы, Таҳир дааҳалагылан, сахьцаз сманшәалахеит, ҳаԥсадгьыл ахь ҳамҩа аатит булашьма ҭырқә.


Иҟоу шыҟоу иҟоушәагьы ихарҵом, рыбла иадырбом, иддырҳауам, ламыс змоу ахаан аҿаԥа рҿарҵом, измам ироуҳәарызеи, ргәы еицҳауам.


Аԥсра-аџьабараҿ акәзар, леиԥш мыткәма хаа еиқәыртәа-еиқәыргыла изҳәоз дмаҷын, илҵәуо даамысҭоуп, ма дынхаҩуп ҳәа акәымкәа!


Ҳастатиа злахацҳаркызгьы, ҳазну аамҭа актәи аҩбатәи ашәышықәсақәа рзы Римтәи аимпериа аҭоурыхҩҩцәа зыӡбахә рҳәаз аԥсилааи, абазгааи, асаныгцәеи рҳәынҭқаррақәа рыла ауп.


Амч ӷәӷәара иахҳәааны Алым алым шәарах ӷәӷәас ирԥхьаӡоит зегьы, уи еиҩнажәоит хәҭа-хәҭа аԥстәқәа зегьы.


Хәылбыҽхала, аиашазы қалақьтә скверума уҳәартә, ақыҭа ашҭа аалашон, ахьхьа-џьџьаҳәа иааизон аҿарацәа, кинок иахәаԥшуазар, иахәаԥшуан, еизарак ҟарҵон, хәылԥазык мҩаԥыргон, акәашарақәа еиҿыркаауан.


Леон иаби иаб иашьеи иршәыз акәымжәи акабеи зӡахызгьы дара роуп.


Хәышә нызқьҩык зынӡа усурҭа змамыз ауаа ақәа ирзаанагеит ԥсҭазаарак, гәыӷрак.


Абраҟа лбаатәи, еиҳа илаҟәу трибунак раҭәаршьеит Шьамтәылантә иааз ҳара ҳашьцәагьы.


Аха ихадоу, реиҳа аус злоу акы иалаҟазар ҟалап, аԥхьара уалагар узаҟәыҵӡом


Хәажәбыцала еилышьыз имаҵурҭа еиқәаҵәасамсалха иақәыз аисыр, ааԥын шьыжьла аԥсҭҳәа шахачуеиԥш алҩақ ахылҵуан.


Саахьаԥшлоит, сышьҭахьҟа инсыжьыз сахьҵәуо, цәгьаӡа сазыхьуа, аха ицеит, ицагәышьеит, иааин, ицеит ашәахьа.


Иван Ҭарба ахԥатәи ироман Сан лыблақәа азкуп аамҭа ҿыц азы аҟазареи аԥсҭаазаратә ҵабырги реизыҟазаашьақәа.


Хьымкәараса иҟазшьа зҟазшьа иамаабуа, зны-зынла иаахтны, бжеиҳан ҩнуҵҟала данырҿыхо акәзааит, сара грак сымам ҳәа амалахазгьы ихы иазымԥхьаӡо, иара ихаҭагьы ихы аилкаара дшашьҭоу аиԥш ауп ианакәызаалак ауаҩ иҭҵаара дшазҿлымҳау.


Аҳәынҭқарԥҳәыс лзы ус егьыҟам, аха, апринц, уи уа узыҳәа ишәарҭоуп иаҳагьы.


Сшәыҳәоит, даҽазны, сара сахьтәоу, убри лыӡбахә шәаламцәажәан, зыӡбахә имаз ианхәа, бара бан лакәын, сара сакәым, аҩны иҟоу, лыԥҳагьы илҭахым иахьлаҳауа уи лыӡбахә анцәырыргалак.


Урҭ дырҵара иазкуп ахәҷдырраҭарагьы, урҭгьы ирдыруазароуп ԥарада ԥсҭазаара шыҟам, мани, мани ҳәа иааҟәымҵӡакәа ашәаҳәара иаҿуп.


Иааины сҿаԥхьа иаагылоит еснагь, исыцуп, исҩызцәоуп, избоит сахьцалак, ҳԥеиԥш лаша азыҳәан ишықәԥо иҭахаз, зыдҵа намыгӡакәа мҩабжара инхаз.


Дадугьы иаҳәызбала агәи агәаҵәеи еихырссо, зегьы ргьама ҳирбон, Шьашәы илԥха умазааит!


Амала, сара стәала, арҭ адинқәа иреиҳау даҽак ҳамоуп ҳара сара сызҿу иахьа уажәраанӡагьы наукала цқьа иҭҵаам, адунеи ажәларқәагьы ирбартә-ираҳартә аҟынӡа иҳазхамгалац ҳаԥсуара ауп, ҳәа ицәажәозгьы дсыниеит Ҭырқәтәылан.


Схы зласыриашоз мзыз сымаӡамкәан лыҩныҟа анеира сзымгәаӷьит, лара дахьызбашаз дцәырымҵит, шьыжьымҭан зымҩақәа неилыҵны, хазыхазы ицаз реиԥш ҳаанхеит.


Убриак шәзышьҭыхуамызт уҩызцәагьы уаргьы, убриак хьаас ишәыман, шаҟантә шәа нааидтәалоз ишәҳәахьааз, џьоукы ҳзықәдыргәыӷуаз абџьар абаҟоу ҳәа?


Есенин иԥсҭазааратә мҩеи, ибаҩхатәреи, ирҿиаратә лшареи, иара дызҭагылаз аамҭеи реилкаара шимам.


Акьыҿӷәыӷә ҷкәынцәа енагь рыблузқәа лахьхьынӡа иоушьҭны иршәын, ма ржәҩахырқәа рахьтә иеихданы илеиуаз амаҟақәа иааныркылоз реиқәа кьаҿ хәыҷқәа рышьан, акьыҿӷәыӷә ӡӷабцәа бзиа ирбон зыԥштәы убла хнакуаз аҵкы ӷрақәа рныҟәгара.


Уара санудыруаз, шәыҩны, шәчеиџьыка санааӡоз, ахәмарга шәыршәырқәа ансзыҟауҵоз, быжьба-ааба шықәса рыда схыҵуамызт, уажәы хынҩажәа сырҭысхьеит!


Ацәгьа дшыннакылауа еиԥш, уи, данагәамԥха, иара инарбауа аҵыруа данҭамла, абзиагьы дахәаҽуеит, дашьаҟьоит.


Снаԥшы-ааԥшуа сышгылаз, аблақәа ҭшашаӡа даҽа машьына хәҷык архәараҿ итаацәырҵын сара сахь аҿаанахеит.


Мышқәак раԥхьаҟа, белоруссиатәи ақәа, иҟәандашь шьыраӡа, аҳалалцәа аҟәнышьшьыла илеиуазҭгьы, уажәы, ақәыц-мӷы алыҳәҳәауа акәын ишлеиуаз.


Ишԥаа умбои, ари ихы, иҩны дшыҩнаиаз иԥҽит, гәарабжьарак аҿы ихьызҭгьы, са исықәаҳҵарын, егьи иқәаҳҵарын, аха


Ҽнак зны, аҷкәын ауаа ача рыҭо дшаҿыз акәымкәа, дызҭиз иашьцәа рааҵәақәа рҩыҵракны иааит, аха иара дуаҩ дууп, илырдыраауеи!


Иԥынҵа инадкыланы днафҩитт атипографиа шәыгақәа рыфҩы ахымҵӡацызт макьана, нас игәы инадирӷәӷәалеит.


Аӡытҟәа ахьҭатәаз ҭыԥк аҿы Тутка игәиҽанӡамкәа дахьынҭалаз дынҭашьшьын, дӡаакәкәала дцеит хәдацәаҟынӡа.


Ажәеинраала шааҭыҵыз еиԥш ауаажәлар ирылаҵәеит, ишеибгоу ма цәаҳәақәак ҿырҳәала игәныркылт.


Ҳтәыла иқәынхо ажәларқәа зегьы адруҳәа еицгыланы, рымч-рылша зегьы еизыркәкәаны аимҵәацәа ирҿагылт.


Ажәакала, даҽа милаҭ ҟазшьак еиԥшым, аԥсуа иҟазшьеи ихымҩаԥгашьеи роуп Аԥсуара захьӡу.


Зны-зынла ихәда ҵылсаалон сан, ишьҭахь ихахәы иаглырхон, илыриашон акәымзар, егьырҭ зегьы инапала иҟаиҵон.


Уаҩ амца иақәиҵартә, амҿы злыҵыртә иҟақәаз, Саид аиха иманы дцаны илихын, еидарала мацара ӡынрак ирызхашаз амҿы ааигеит.


Уимоу, ара уаанӡа ҳбааҭа ду ааҵраҿыҵәҟьа игәрымуа иҭажьыз амшынгьы аиуа-зеиуоу бжьык ахылҵуамызт, ҳқәаҵа ыҵырҭәаан уажәааны еибарҷырҷыруа ашәа зҳәалоз аԥсаатәқәагьы абацеи?


Абанкәты ҳара ҳабауан, аха иара ахы иацәымшәаӡакәа, ашацаҳәа аԥацәа рышҟа аҿаанахеит.


Ашьандал иҭагылоу ацәашьы ахәша анаҵауҭәалак еиҳа ишарлашо еиԥш, акәын Иуа Коӷониа иажәа хьыршәыгәқәа ицәаҳәақәа ишдырлашоз, ишдыркакаҷуза.


Леон ихаҭа иоуп, иҟаҵәҟьоу цқьа еилкаамкәа, асҵәҟьа ажәлар ргәырҽанымкәа, Ԥсырӡха иӡхыҵырц зҭахымхаз.


Аҵыхәтәан, исҳәарц сҭахуп, аԥсуа бызшәа ацқьара иазкны хымдада ишаҭаху комиссиак аԥҵара.


Ишәарыцоз апатреҭҭыхҩгьы санынхьаԥш, рацәа усҿашәеит иҳәозшәа, аҽеизгара сахьӡаанӡа аҽазныкгьы иабџьар неиқәикшеит, саргьы алашара иҿыцәааз снахәлашәкәа сцеит.


Сара, – иҳәеит, адунеи ахыаҵыхәа сакәшахьеит, еибашьрак, еидысларак ахьыҟоу зегьы срылсны избахьеит, исаҳахьеит, аха араҟа, Аԥсны, избаз џьаргьы изымбацт, – иҳәеит.


Ахәылбыҽха саб агәашә дшааҭалазҵәҟьа дынҽыжәԥан, иҽаӷәра ус инақәыршәны, иҟамчы ырҟым-ҟымуа ибжьы наиргеит


Ихаҭа џьара ԥхыӡк ибаргьы изакә аҩысҭаароузеи ҳәа игәы инҭиҳәаауан аҟароуп, уаҳа аӡбахә цәыригаӡомызт.


Мсоусҭ-иԥа Абас акьантыжә ҟаҟара иашьцылаз абат узаҟәыхыр аиҳа даҟәыҵуамызт, маӡа-арагама дыззеиҩаӡозгьы ибон.


Абыргцәа дареи ҳареи ҳааихон, аха аӡә ухахь-уџьымшь ыҟоуп ҳәа еиҳамҳәеит, ҳнап ианԥшылоз аҳәсеибацәа ракәзаргьы, рхы иалҳмырԥшит


Ргәы иалан ажәҩан ахь сахьҩеиӡаз, аԥша ҟәашқәа хчыс иҟаҵаны сахьҩықәтәаз, снарылкьшәа, скәаҩӡа, иагьсыҵаԥшуан шьоукгьы ргәы цаны.


Иԥхьагылаҩцәан еснагь Васили Жьаниа, Леуа Ӡаӡамиа, Вадик Дочиа, Омар Аслан Акшба.


Уара уааира иазыԥшызшәа, ашьха ихыҷҷеит амырхәага, шәҩыџьагь ааԥын шәазгәыҳәызшәа, шәециаԥылеит агәыҭгага.


Чахык аԥшаара зҭахны ақалақь иаалалазгьы, ихьаԥш-кәаԥшуан, игәыҭҟьа-ԥсыҭҟьаха рыҩныҟақәа рахь рҿаархон.


Абӷьааҳәа адау длышьҭасын хаҳә дук аашьҭиԥан иааирҟәҷын ихәаш-хәаша укасыԥсап, алыгажә ччиа, ирласны уааины ужәҩа сықәыртәаны смырбааӡакәа аӡы сырумгар!


Ауа-аҭынха, агәыла-азла, аҩыза уҳәа дрызҿлымҳан, рхьаа ихьаан, ргәырӷьара игәырӷьаран, лассы-лассы дара рахь дымҩахыҵуан.


Шәыҩны ашьҭахь, аиҩхаараҿы ахьаҵлақәа иҭагылоу, аӡын ра аныцәгьахалак, аԥсҭа иҭаланы абнаҳәақәа шаауа, ашәа рыцаҩцәа зегьы ирдыруеит.


Урҭ ауаа анцәыцәы, рхы дубеи ирбо иалагеит, уимоу рхатә дамыӷгьы рырахә ирнырҵо иалагеит, ҭауади-аамсҭеи реиԥш, – рҳәан, инарысын, маӡа-аргама шықәсыки, ҩы шықәсеи рыла иккаӡа иаадыртәеит, рџьабаа зегьы амала иӡит.


Зыԥсы ҭаны иаанхаз шанханы, асы зхарԥаз абнацәхыԥқәа ирылҟьа-рылҟьо инеиуаз Асҭамыр ицәаара инахьыԥшит.


Аԥсны ахада Қарҭ еизарак аҿы дахьнеиз, аизара ашьҭахь иҩыза Қырҭтәыла ахада аҩныҟа сасра днеиԥхьан, ачеиџьыка хәшәыркы даладырҭхаџьит, – иҳәеит.


Ҳаб, аԥҳәыс илусым уи, аԥҳәыс лус аҩны аҩнуҵҟоуп, ахшароуроуп, лхаҵа имаҵ ауроуп иҳәан, имуит, аҵара дҭаимҵеит, нбанкгьы лыздыруамызт.


Ибзиаҵәҟьаны иҳаилиркаауеит уи аҩыза ахылмӡаах иахьа иҟамларазы амчқәа зегьы шеизактәу, хацәнамырха уи ишазықәԥатәу.


Аҩымҭа ахьӡ Ӡиас ҵас умҩамсын ахьӡы зқәырҭәоу нбанла тетрадцыԥхьаӡа иақәҩуп.


Ари аҩымҭаҿы хадаратә персонажқәаны иалоуп асовнхара Аԥсны адиреқтор Адамыр, ҿыц ауниверситет иалганы ара асовнхараҿы аус зуа аԥҳәызба Шьазина, уи лаб Ҳаџьараҭ уҳәа убас даҽа ԥыҭҩыкгьы.


Ауаҩы дызлашақәоу зегьы сҵәахуеит ҳәа далагар, акыр днаскьаргьы ауеит, аха, дышнеи-шнеиуа, иара ихаҭа арахь иаацәыригоит.


Акызаҵәык суҳәоит, убри нагӡа аламыс ззырҳәо акыр угәы аҵан инханы иҟазар.


Ауаҩра, ауаҩымра, аиаша, ахәахәа, аԥсра, абзара, аԥсыцқьара, ақьиара, ахаҵара, аԥсадгьыл абзиабара, ахьӡи-ахьымӡӷи, ауаҩы дуаҩызтәуа аҟазшьа шьахәқәа убас иҵегьгьы, абарҭ роуп апоет абраҟагьы дыззышәаҳәо, аԥхьаҩ дзызхьаирԥшуа.


Ахәы скыдлар шԥасҭаху уажә сыҩуа, ма, ишьаҳан иқәу анҭ аҽқәа руакы снақәтәан, сыбжьы адәы иахыҩуа, схы сықәыршәны сҿынасхар скакәкәа!


Абыржәы аабыкьа аизара ҟаҵаны, иаб ихаҭыԥан ԥызаҩыс далырхит, ақәылара хадара аиҭарцгьы идырҵеит, дихыҽхәо даацәажәеит Ҳабыз.


Шәара абри амчыбжь азыҳәан иҟашәҵаз абарҭ аусқәа рҿы аконституциа еилажәгеит, иҟашәҵауа аус аҳәынҭқарра иазеицәоуп ҳәа ахара анрыдырҵа, аҭак ҟарҵароуп.


Анцәа иишәихьаз аӡәы дналԥылан араҟа сара издырқәо роуп, абилеҭ сара ибзамысхуеит ҳәа лпаспорт анаалымих, садрес абри ауп, бнеир бпаспорт бысҭоит, ҳәа иҩны адрес налыҭаны, дныҵашәкәа дцеит.


Раԥхьаӡа изыргылаз анџьныр, ашьац ԥшшәы бзиа ибозар акәхарын, шьацԥшшәыла ишәит.


Уара, сымш, иубаргәузеи, уи аҟара зысҳәарызеи, уара иуеиԥшны қьафла инхо, дыҟам амра ахькаԥхо.


Абазгаагьы аԥсилаагьы оҳ гәышьа, ожәшьҭа иҳабаргәызеи, ҭынч ҳнышьҭалан ҳацәар ҟалоит, аԥыза ҟәыш дҳауит ҳәа жәҩангәашәԥхьара рзаатызшәа ишгәырӷьоз, шьыжьык, аџьамцәа Егры ирны Аԥсны иалалеит ҳәа Нарџьхьоутәи ауаҩы дыҿҟьаса, ажәабжь хлымӡаах иманы, Анаҟәаԥиа дынкылст.


Уантәи ари ажәабжь сзаазгаз Иоанн Амаршьан суҳәоит иацымҵакәа иагмырхақәа, иҟоу-шыҟаҵәҟьоу Аԥсуа Ҳәынҭқарра арызҟы аӡбараз иахьа араҟа еизызгаз ироуҳәарц, ҳәа ҿааиҭит Аԥсҳа Гьаргь Аҩбатәи ихы-иҿы цәышӡа, иқьышә шьакәармак ықәымкәа, ихы ицәкаҳар ҳәа дшәозшәа инапы аҵыргәа, еимлагәа икны дахьтәаз.


Аха ашьа убри аҟара ицәцеит, уи иҟәандаӡа дахьылаиаз, аӡыԥ ха зҭаз агрелка иҵазшәа акәын ишибоз.


Аԥша акәзар, ашәаԥыџьаԥ зегьы, аԥсаса реиԥш, џьарак еиланацаларц, абаҳча иақәҵәиаашо амахәқәа аҟамчы рых наҟьон.


Аӡҵәыҵәы аҿы Алыгажәцәа анеицәажәо Қьрым иҳәоны уаҳауеит Аҭакәажә иҟәнылшьаз арбаӷь ауарбажә иагеит ҳәа


Уи иара ихаҭа аимпериа ду аладахьтәи аҳәаақәа рҿы, иқәра рацәак ишыҟамгьы, ар драԥызахьан, аибашьра иалоу идыруан


Қьачақьрыла сара исмырччоз уаҩ дыҟамызт, сызмыхәоз, зҟны сҿы ааихыхны лафк ахьысымҳәоз Маршьанаа рҿакәын.


Иԥшьоу ҳаб, аимператор сара снапы ианиҵаз ақьырсиан динхаҵара аасҭа, Ԥысҳахыра аусқәа роуп иаҵанакуа, даацәажәеит Ефраҭ.


Сара сусумҭақәа рҟны акырынтә иазгәасҭахьеит апоет, апрозаик Витали Амаршьан даагылазаргьы, раԥхьаӡатәи иа-жәеинраалақәа инадыркны, иажәабжьқәа, иповестқәа, исахьаркыратә очеркқәа рҿы ианакәызаалак аҭоурых атема шуԥылоз, егьырҭ ҳашәҟәыҩҩцәа аӡәы диеиԥшымкәа ҳҭоурых дшазҿлымҳау, уи ида-ишьа ишалоу, лахьынҵас ишимоу.


Аресторан азалқәа еиҩкаауп бӷарҵахьынӡа иҩышьҭыху аҭыӡқәа рыла, хыхь ашәҭқәа ҭалаҳаны иҟаҵоуп.


Ԥаса-ԥаса ас џьара идәықәлоз, уи шиласыз аҵәахра имч ақәхон, иблақәа уахь, иимбаӡоз иаганы ишыҟазгьы, иааигәа иҟоу дбаны аԥсшәа иаҳәара иҽахьигӡон, егьырҭгьы ихаиршҭуамызт.


Ҳаргьы убас ҳуқәгәыӷуеит, – иҳәан, Ҭорҟан уи иаԥхьа днагылан, диманы аҩны дныҩналт.


Рашәында лҭахара ашьҭахь, аҩны дахьааиз, дзымтәеит, дзымгылеит, дшыҩнагьежьуаз аҵх игеит.


Ирбеит индиаагьы наԥшын, Дырмит Гәлиа хуп рымшын, Иџьоуҳарха иныжьуа ашьҭа.


Убри аамҭазы ԥҳәыс даазгаз аҷкәын уа ааигәа дгыланы дӡырҩуазаарын, ианхәа иалҳәаз иаҳауан.


Убас иҟоу аколнхацәа дреиуоуп акыр зылшап ҳәа угәы иззаанагоз Чаҭала Акшбагьы.


Сеидру, акралҵру, аасҳәеит саргьы, сгәы хьаауа, еигәышәк сымазар аҵла еилысхуан, иԥыҟҟатәу амахәқәа ԥысыҟҟон ҳәагьы сназхәыцит


Уи акәын иара усгьы дзыҿҳәараз, уажәшьҭа ма изаанхаз иԥсҭазаара зегьы уи иазикырц хықәкыс иман.


Актәи, изылшогьы-излымшогьы неилакны ажәлар зегьы аҵара дырҵара аполитикеи, уи анагӡаразы арҵаҩратә баҩхатәра змоугьы-измамгьы еиҟараны уи азанааҭ ахь рынашьҭреи


Аиеи, дад, уажәы иуасымҳәашеи уи атәгьы, – иҳәан Ардимон, иаразнак уи днақәшаҳаҭхан, ашьҭахь убри аиҭаҳәара иҽыназикит, ихәыцрақәа усҟантәи аамҭақәа рахь иниаганы.


Убасҟан ауп Риза аҩны иаанхаз иҭаацәагьы хәыҷи-дуи шынеибакәу Абжьаратәи Азиаҟа


Уахьынтәи ачарҳәцәа аашьҭны иус ԥаршеиқәа шиҭахызҵәҟьа рымҩаԥгараҿы иԥырхагақәаз ҩбара зламыз иҵаураз ауаа Наҟар.


Урҭ абыцқәа хԥа-ԥшьба уаргьиа еиҵаз егьыҟамызт, зегьы абна иарцәыцәын, аҵәрасра реиԥш еилагылан.


Умилаҭ маҭәа, ууапа ушәҵаны, шьхауаҩҵас уҽеибыҭа уеиҭаақәгылеит, угәы разны, ухәыҷра ахьиасыз уқыҭа.


Ашәарҭара ианҭагылалак, ахәы зегьы шеилагыло еиԥш, ихахәы еснагь ихахаӡа ихы иқәгылан, иалиааны акәымкәа, цыра-цырала, напыла аӡәы иқәиргылазшәа.


Абгалаџ аргама ибарҭан, лышьҭахьҟа иҟаз, аидара иаҵаз аҷкәынцәа рааира дшаԥырхагаз, иара усгьы зшьапы инанамгоз дызҵаз автомат лныҟәараҿы ишылԥырхагаз.


Уаҟагьы, иалоу ауааԥсыра рнаҩс, аӡыхь, акәасқьа, ашҭа, араҵла уҳәа, аҩымҭа афырхацәа зегьы рхала ицәажәоит, рхала рҿахәы еиҭарҳәоит.


Аԥша ҟәанда ахәы инықәсуеит, ахаҳә ахцәы иналшьуа, ацаҟьа дуқәа харҟәысуеит, ацәа хаа иалоушәа.


Мцы амҳәеит Кавказ мца шыла иӡрыжәыз сӷәакьиа ҟамагьы, ицеит амҳасҭа аҟынӡа.


Аха арантәи ирго шыла мацарам, уи акәхап амҩа зегь зықәу иҵысны.


Зны сара куплетк сыҩуеит, нас уара иацҵа куплетк, ҳәа сеиҳәеит.


Уара ухәыҷым, мшәан, шьҭа иудыруеит уусгьы, асаранџь хаауп, аха ацхаҟәа алазар уашьуеит!


Есҽны, есааира раԥхьаҟа инаскьо ишнеиуаз, аҵыхәтәан амшын аԥшаҳәа иазкылсны арахь ианаауаз излааз амҩа ианаангыла, нас мраҭашәараҟа мацара рхы рханы рҿынархеит.


Ран гәаҭеиуан, иашҟьон, ҿықә-ҿықә ахга, аӷа бааԥс иааигәара инықәԥалан, иҿаԥушан, алақәа агәырҩа рхыжжыло, ирыхьыз аызмбатәбараха, аԥацәа ирыхәаԥушан.


Шьааб Шьасиа уахатәиала уаҳа дылмацәажәарц, длыхәамԥшрацы ӡбаны, иҟәардәқәа кны даарыхеит.


Ибахҵәа-бахҵәаӡа ааҵәа ҭацәагақәа ҳарҭышьшьы ҳахьцәыҵаиаз сеилдыркаауан амҩахь сзыргәамҵуаз аидара зыԥсаз, ишаԥсамыз агәамҵра, аџьабаа абзабаа шацу, аиҳараӡак шәкы-шәкы цаҳә-цаҳәо иандәықәаҳҵа!


Урҭ ак шәыгҳажьуам, уимоу шәыԥсадгьыл Аԥсынтәыла аҳәаақәагьы, анкьа аԥсҳа Леон ду ихаанеиԥш, аҩада Анаԥанӡа иҳарҭбаауеит, аладагьы ажәытә иахьыҟазынӡа ҳарлахоит рҳәон, адунеи аҿы иахьабалак аҭырқәцәа аиааира агара ишаҿу ала ауҳәан-сҳәан ҿыцқәа гәарарҵон, ҷыдала асулҭан идҵала Аԥсныҟа иааргеит хыԥхьаӡарала ирацәаны коран ҳәа изышьҭоу рыԥшьаҩыра-шәҟәқәагьы.


Уантәи рышьҭахьҟа ихынҳәны ишаиуаз, ачаирҭа аҵыхәан инхоз Руслан захьӡыз ерманык иҩны имҩахыҵит.


Шәара, сара, нас Мураҭ Аӡлиа, Ҷаҭала Акшбагьы акы агәра изгақәом уаҳа аӡәзаҵәыкгьы!


Истол даахыҵын, икабинет ҭбааҭыцә акәакь ахь ҳнаскьан, уамак иаумыз астол ҳнахатәеит ҳнеиҿаԥшы-ааиҿаԥшуа.


Дзеиԥш хаҵа бзиоузеи, ԥсышьацәгьа лоуртә, зылахь ада ԥылҵәаз, – иҳәеит аӡәы баб изы.


Иахьанӡагьы исзеилымкаац саб дарӷьажәҩаны ивагылаз, ҳаҭыргьы зқәиҵоз Ардимон иԥа сызиаҭәеимыршьаз.


Ҳара ҳҭынчреи, ҳгәырӷьа нхареи бзиа иаабоит зегьы, ҳаиашьареи ҳаиҩызареи изеилагом аӡәгьы!


Аҵыхәтәантәи ашықәсқәа рзы аԥсуа литератураҿы аӡәырҩы иақәыркқәахьеит аԥсуа ленинец, Асовет мчра Аԥсны ашьақәыргыларазы ақәԥаҩ иаша Нестор Лакоба ихаҿсахьа аадырԥшразы.


Аԥсуаа ҳҿы даараӡа иҳаракуп, адунеи ашҟа ҳалацәырҵыртә ҳалаҽхәартә иҳамоуп жәлартә, атрадициатә культура.


Иан аԥшҿырпра зынӡа лҽадлырха леит, иаргьы уи длыцхраауанаҵы ибеит знык-ҩынтә лы лабжышқәагьы лыҿшәаны рыҽшҿынархоз, аха лыблақәа алҩа рҭалазшәа иаарҟәыҷны, аҿыцәаара иаҿыз ахәышҭаара иршәны аԥшхәынҵәқәа нақәлыԥсон.


Ауаҩы уи дук ддуӡам, уҳәап, аха заҟа мыч ду илоузеи!


Амцабз анабалак, иазнауа азымдырӡо, иԥырны ишнеиуа еиԥш ахьычԥаԥыр, ашырҳәа акабина быҩҭалан, бнаиватәеит.


Ҳара иаҳҭаху, абар, иахьыҟоу, атетрадқәа еиқәырчаҟәа-еиқәырчаҟәа иахьықәыз, аки-ҩбеи раҟара аартны днагәылаԥшит урҭ ирҭааз руаӡәы.


Иугәалашәозар, апартиа аизара ду аҿгьы ари азҵаара хшыҩзышьҭра ду азун.


Николаи Александр-иԥеи сареи какалк аанкыло, ҳҭагылазаашьақәа зеиԥшроу наиаҳәо ҳшеидтәалаз, иԥсы изеивымго, дҳашқьԥышқьуа дааҩналеит Вахтанг Давид-иԥа.


Атрон ааныжьны ацара ианақәыск, сгәы иаанамгеит уи сзырҟаҵоз амзызқәа уҿаԥхьа рцәыргара сықәшәап ҳәа, сҳәынҭқар.


Дааласын, уан дыԥсит ҳәа ателеграмма изылышьҭит лыҷкәын, уи еиҳа ирласны даанагап ҳәа, аха инамыс иаҵанамкит Саиҭбеи ателеграмма амц иаҳәоз дахаҵгылартә.


Нырцә изӡхымҵуаз рызқәаҭыԥ мшынхеит, Рылахь ианыз ауп еиқәаҵәан, Рыхьӡқәа зҳәо акгьы рыҭнымхеит, Иандәықәлозгьы рымҩақәа ҿахҵәан.


Зыҟны иԥхьаз ахаҵа ишреиҳәаз еиԥш, ҵабыргны, шьыбжьоншәа харантә рылаԥш иааҵашәеит, еизҟьа ишьҭаз адәыхты аҟны акәыкәбаақәа реиԥш ақьалақәа еивҵрыԥхаа иахьеикәагылаз.


Ишьапқәа ааиҭныԥсахлан, еиҭа ишьамхқәа неиқәиршәхын, апақ-апақ ҳәа иҭаҭыныжәга днаҿыхеит Едрыс.


Зыцәгьеи зыбзиеи еиҟараз иара ахәаша дызҭаху абасҟак ирацәаҩуп ҳәа сыҟамызт


Аҳәынҭқарра Учредительное Собрание, парламент ахь ауаа аналырхуа автономиаҿы ԥшьаала иҟоуп, оҩгьы дрышьҭуам.


Саргьы урҭ зымҩахугазеи сҳәомызт, иаҳагьы иҳамаз ахәыҷы еи ҿырцааны, ҵхыбжьонынӡа сырхагылан, сыфа ыҟамкәа, сыжә ыҟамкәа рымаҵ зуан.


Ҳгәырӷьеит, ҳаччеит, саргьы, гәыкала, сазыразны асабигьы иаргьы бзиарас иҟоу зегьы нарзеиӷьашьаны ашҭа санҭыҵуаз, аџьажә гәаҩа снапы нақәкны еиҭах


Ус акәзаргьы ҟалоит, аха аиашаҵәҟьа ҳҳәозар, ԥсаҭала ҳцәажәозар, цқьа уазхәыцыр, убригьы мҩахҟьаган, тәым бызшәала иуҳәозар, утопиан.


Критик заҵәык исубиективтә хәшьара, игәаанагара заҵәык здырҷаблахо аҩымҭақәа рацәоуп, имаҷӡоуп еиҿагыло, ихеибарҭәаауа еиҿагыларала аицхыраара, ахеибарҭәаара иабаргәузеи!


Аҩтәылак рыбжьара ицқьакәакәараӡа, аԥсабара ҭынчҳаҳараӡа иҟоуп, аԥхын иагьа иԥааимбар ҭыԥуп!


Иара ихаҭа ииҩыз ракәзааит, еиҭеигаз ракәзааит ажәабжьқәа зегьы ҿыгҳарала ихәыҷқәоуп.


Шәбашақәоуп ҳәа аанарго инапы ааи ҟьан, дахьцоз имҩахь иҿынеихеит иаргьы.


Бысҭахьык, мамзаргьы шыламгьалк ҳҿы иҭаҵаны иаҳҟаҟогьы ԥсымышьҭыгоуп, ауаҩы ишихәҭоу акрыфара ҳаггәышьоуп, уи еилаҳкаауеит.


Амонахцәа ркелиа ҳәа зыӡбахә иҳәаз саргьы блала иааимыздеит, жәытәӡатә цәыҵаҟәыкыра-цәыҵахьшәашәаракгьы мыцхәы иаасныруеит.


Сыҟан, уа дыҟан дыхьӡырҳәаганы, дҵеины, аҟазара Амра цеицеи ихацеиуан, игәашьамхи, ихшыҩи, ибаҩхатәреи еицнеиуан.


Ашьҭахь, ижәлар рахь даныхынҳәгьы, изгәамҭар ҟаломызт, дхәыҷаахыс иидыруаз, ахьхьаҳәа хатәы бызшәала дзацәажәоз, дыззыӡырҩуаз, иаҳа-иаҳа амаҷхара ишаҿыз, аҿар игылозгьы, бжаҩык аублаа бызшәа цқьа ишырзымҳәоз, џьоукыхгьы зынӡа ишырзымдыруаз


Абаҩхатәра злоу шаҟа ишьҭаҳхуа, убасҟак ҳаҭыр ақәлоит исахьарку ажәа, алитература, аԥсуа бызшәа.


Ԥасаӡа зны рҳәатәы шеицнеиуаз еиԥш ожәраанӡа еицааиуазар шьҭа аусқәа шьақәгылахьазаарын.


Шоҭа Иосиф-иԥа, ҳарҭ аԥсуаа ҳҿы аҩнаҭа ахада иныҳәаҿа зегь раԥхьа иныркылоу ныҳәаҿоуп ҳәа.


Ҵыԥх уажәааны, ҳажьаӷь анҳаршы ашьҭахь, ҽаанбзиала ҳәа аамҭахә ахьӡала аԥаҭлыка кнаҳҳаит, – иҳәан, маҷк днаскьаны икнаҳаз аԥаҭлыкахь дааԥшит, уаха арбаӷь ԥшаах шьны, ҭаацәала ҳхы ҳақәгәырӷьо, икнаҳхуеит.


Аҽҵыс аԥсы аҳаршьоит ҳәа аҽцәа џьарак еидҳәыԥла ианаангылалак, акаҵәараҟынтә ирыцны иаауаз аԥшыхәцәа аҩыџьагьы хаз ҵлакы инамҵагылон.


Ахақәиҭра мра ҿыц иангылоз убасҟан сықәлеит аԥсабара, асовет мчы насаԥгылан, исзылнахит мҩа лашара.


Ахқәа исывыҟьҟьоз руак сааханы сагарц сҭахын, аха аԥсра уанеилаҳауа еиҳагьы уааигәа иааиӡом изакәызаалак ак саахомызт.


Камаҷыҷ еиӷьымкәа, аԥсуа-ҩы џьбара Каҷыҷ еиԥш иҿацаӡоуп ишыҟоу ари ахьӡ.


Ашамҭаз иақәлеит ауасаҭра, қәашҭык иамҵаст иагарцы, аха иҭаркит ацан-гәара, аԥшәма дыҵҟьеит икрацы.


Аҵх лашә рҽалакны ақәылацәа, иҩнагьежьуа сыҩны андырҳәуаз, иабаҟаз, иабагеи, мшәан, сгәылацәа, сыҟамеи аӡә ҿиҭыс, дыҳәҳәас?


Насгьы темақәас ишьҭихуаз, иқәиргылоз азҵаарақәа инарҭбааны ауаажәларратә ҵакы рыман, аԥхьаҩцәа ргәы иҵхоз, ргәы иҭиҳәаауазшәа аԥхьаҩцәа рҭахрақәа ирықәшәон, иареи дареи иааиԥмырҟьаӡакәа аимадара рыбжьан.


Ахаан еизарак ыҟоуп ҳәа интереск кны имнеиӡоз шьоукгьы еизо иалагеит аклуб аҿы.


Иҭабуп, сашьцәа, сеигәырӷьоит абас сыхә шьаны шәахьсыхцәажәаз, аҭак ҟаиҵеит уи.


Егьарааны иааигәаны аблақәа урхыԥшыларгьы, шәа-ӡыӡарак, гәрҩак еишьылӡа, имцашоураны ирхушәа убон асыс


Аповест Аԥҳәыс ласы иалоу ахадаратә хаҿқәа дыруаӡәкуп изыхҟьа-зыԥҟьалакгьы хаҭала лара илхарамкәа зынасыԥ еиқәымшәаз аԥҳәыс ҿа Мзиа.


Ачарахь, агыруаҵасла абхәараагьы рнаԥхьара ыҟоуп, уи даара ирԥхашьагоуп, аҳәынҭқар ҟьанҭаз иеиԥш, ҳашьцылан иҳазгәаҭом акәымзар.


Иарбан дгьылхароу абарҭ ахьынтәиааз ааугәахәып урҭ аекран аҟны атекст рымҵаҵаны ианаԥхьо, аԥсышәала иҭыҵуа газеҭк, шәҟәык, журналк ишамыԥхьо ккаӡа иааԥшуеит.


Урҭ шаҟа пату рықәҳҵо аҟара, ианыхынҳәлак, ҳабзырӡы рҳәоит, ҳажәлар раҳаҭыр шьҭырхоит.


Лгәы иаҭахыз лҽынаигәыдыжьланы, лнапқәа наикәырша, лхаҵа иаанкылара, иҟажара акәын, аха дшыхәыҷыз лшьа-лда иалалахьаз ҵаск дҿанаҳәон.


Арҭ аизыҟазаашьақәа инарҭбааны, ҳәынҭқаратә масштабла изҩыдоу напхгарак, хырхарҭак рымҭакәа, ус баша рхы иақәиҭтәны, стихиала, дасу ишааигәаԥхо мацарала амаа риҭо, аӷәра рҿамкӡакәа иҿио иҟалар, бзиарак аҿы ҳкылыргом.


Афра гәыжәлацәгьа Ноурыз, иҟама абжараҟынӡа иааҭихит, аха ҩыџьа ахацәа неин, деимырхха дааныркылеит.


Урҭ дасу рҟазшьа аҷыдарақәа рышьақәгылара ҳәаақәзҵаз амзызқәа ашәҟәыҩҩы бжеиҳан баша цәаҳәак амацарала инықәшьны, ишшапаӡа акәымкәа, дақәшәаны ҟазарыла иааирԥшуеит.


Аԥшьбатәи иарма ныжьны, иарӷьа шьапала дасит, аха ԥахьа еиԥш ахаҳә ду хәашхәаша имцеит.


Ҳаи, иабахәа, гәаҟрас ҳәа акыр сымоу џьушьома, абарҭ счамаданқәа зегьы хьыла иҭәуп, бырфын маҭәала иҭәуп, цәҩычала иҭәуп, ишубо еиԥш.


Аҿаанахазшәа амшын ду цәқәырԥо, еилаҽҽо, арҩашқәа дәықәлазшәа агәгәаҳәа, аӡиасқәа леиуашәа аԥаҩқәа кҿыӡәӡәа, аԥсуа икниԥаазшәа ақәԥараз ҳәа, дыбжьасха дрылоушәа уи иаӷацәа.


Ҳара ҳпартиа убас иӷәӷәоуп, ааӡара усаз игәаԥхоуп, бзиак зухьоу ихьӡ бжьаӡуам, ҩарк шымҩасуа еиԥш, уи дымҩасуам, ус лаԥшы хаак уи иахоуп, ус бызшәа хаак уи иаҿоуп, Ленин дубоит дхааӡа, ажәа иҳәошәа ишәааӡала!


Адәны бзиарак шыҟамлаз анидыр, Хамшҭлыҟә ацәардаӷәы дҩылԥан, дкьаасны даныҩдәылҟьа, ишьҭахьҟала инапқәеи ишьапқәеи еидҿаҳәала дҿаҳәаны иаб иашҭа агәҭа адәы дшықәжьыз ибеит.


Идыр, са сҩыза, зегьы мҩасуеит, Иԥсуеит, ихьшәашәоит, иканӡоит, Аамҭа-ӡиас имҵанарсуеит, Уаҩ дахьзымнаӡо иагоит.


Убри аҟнытә абраҟа, Аԥсныгьы агәҽанра ду аҭахуп ҳәа Аҟәатәи аокруг аначальник иҿынтә ироуит априказ.


Уара ушааз еиԥш, иаразнак Абас уидгыланы ацәажәара уалагеит, зегьы ишырбоз, ишраҳауаз, исхашҭыз џьумшьозааит.


Даԥсамкәа иҳәоу ажәақәа срыԥса хандаз, убас сегьыҟалаҵәҟьандаз ҳәа ддырхәыцуеит, абзиарахь иԥхьоит.


Дара заҵәым, ҳаргьы ҳгәы далсит, ҳгәы иалсит аҭаацәа алԥсаа дахьроуз уи дара рзы игәынкылагоуп.


Сынтәа ианоурыжьлак, анхара ҿыц ахь ҳзиа сыр, ашкол ҿыц инҭалап.


Былахь егьанымызт акәымзар, бхы аџьыка ықәхны ибааӡаз быҷкәынцәа бхагыланы бымҩахь бнаскьагазҭгьы, џьанаҭ бымцоз!


Лашькьындарҟа амҩа ҳахьықәыз, ҳарҭ зегьы иаҳбоз аԥсабара ҳаршанхо ҳнаԥшы-ааԥшуан, шеибакәу зегьы ҿыцбарах иаҳбон


Украина, Украина, Зыдәқәа бомбала ицәаӷәоу, Шаҟа мцабз ухугахьоузеи, Шаҟаҩ рыбаҩ уҵәаххьоу!


Аандаҟаҵара иаҿыз хаҵак, сабхәеи иареи еибадыруазаарын, аԥсшәақәа анеибаҳҳәа ашьҭахь, егьи иаацәыригеит


Ача илдыруеит уи ӡәырҩы шиеилаҳауа, рыԥсы илаханы, ахәхәа игәыԥсычҳауа ихәаԥшуеит уи, ихәаԥшуеит, знык иара ибла нарыхәаччар, ихәда рҽынахыршьуеит урҭ, инеихьынԥашалоит, дагьыргоит ус наӡаӡа, аха, мап.


Сгәы смырҭынчит, схы иасымҭеит уаҳа ԥсшьара, сшыгәаҟ-ҵәаҟуаз, кырынтә сыцҳақәа ҭаԥҵәеит.


Ишгылац игылоуп ашыц ргәы иҭаӡам урҭ сашҭаз аргама иашшырц, аха усгьы иазыԥшуп рыбла ҭраа.


Ҳарҭ иҳалшо зегьы ҟаҳҵоит амҳаџьырра иагаз рхылҵшьҭра уи аҵакы дырдырразы.


Улаԥш зхьымӡо инашьҭыз адәы макьаназ еиҟаратәымызт аҵла шьапқәа ахьыҵырхыз ана-ара аҭыжаарҭақәа, иаха илеиз ақәа акәхап, аӡҟәаҿқәа рҭатәаны иҟан.


Хырԥашьа амам ҳәа иара ихазы, агәра ганы, дахымԥо ишиӡбахьаз иҵылдыраазҭгьы, издыруада, Зульфа илылшаргьы рҭаацәа реиқәырхара.


Арҭ рҩызцәа аҵеицәа дуқәа змоу аԥсуа жәлар, агәра аагоит ракзаара шнаунагӡахо, еиҭах адунеи зыршанхо аҭоурыхтә хҭысқәа ишырхаанхо, Адунеи ишақәлахо.


Убри аҟнытә дара рҟазшьа заҟа иԥсыҽхо аҟара, иӷәӷәахоит Леуан иҟазшьа, уи ихаҿсахьа ажәлар рышьаҭамырӡра иасимволны ишьақәгылт.


Урҭ еилыркааит, рсхемақәагьы ҭырхит аџьаԥҳаны шьҭа ҵарҭақәеи аеродром ҷыдақәеи жәпакы, иқәдыргылеит ԥшьҩык рҿынӡа аԥшыхәцәа ҿыццәа, ақыҭақәа рҟнгьы ауаа еизганы ирыҿцәажәеит.


Уаанӡа иламхаҳәаз ажәа мчқәа хьалыршшарц, лафк наилылхырц илҳәеит аҵыхәтәантәи лажәақәа.


Баҳчааӡаҩык ицхырара змаӡамкәа, зхала адгьыл иқәиааз, илаҳа-лаҳауа, игәырҭәыгоу афҩы зхылҵуа, ауроузоуроу ахаа-цәа зхьыкәкәо ашәҭ деиԥшым уи зынӡа.


Уи ами абзиа, амала арҭ анхацәа амла иагоит, раарыхра шәара шәеицхырааны ишәшеит, нас иҩызцәа даарылаԥшын ус нациҵеит, сҩызцәа, шәаалаганы аӡлагараҿы иҟоу ача еиҟараны анхацәа ирзышәша.


Аҩны сазааигәахо саналага, схы саиааины сшьаҿақәа аасырццакит санду лхала дшыҟаз анысгәалашәа.


Урҭ рҩызцәа арыцҳарақәа, ҳцәа ԥызҽуа ашьцылара бааԥсқәа иахьанӡагьы инагӡаны раԥхьырҟәҟәаара ахьҳалымшац ашәҟәыҩҩы игәы инархьуа дрықәыӡбоит.


Аԥсуа ҳәынҭқарра амалрҳара заҵәык азы иахәаԥшуа уи илаԥшҳәаа ҭшәоуп, иркьаҿны дхәыцуеит.


Ус анакәха, аԥсуаа аӡәгьы идҳәалаӡамкәа, даҽа ҳәынҭқаррак зынӡаск иахьыԥшӡамкәа ианыҟаз Аԥсҳацәа Аԥсырҭ иеиԥшыз аԥсуа хьӡы цқьақәа рыман, мамзаргьы Аԥсырҭ хьӡымызт, аха Аԥсны Аԥсҳас иахагылаз ирҭоз атитул акәын


Адырҩаҽны абазгаа руахәамақәа зегьы рҿы еизаз ажәлар ирыларҳәеит аимператор Иустиниан абазгаа раҳ изы дгәааны дшыҟоу, инапаҵаҟа иҟоу рыҷкәынцәа рымхны, рхаҵара иалхәдатәны, ирҟәарылны иахьырҭиуа мыҟәмабароуп абазгаа шәзы, – иҳәеит.


Иаалырҟьаны лнапқәа аасыкәлыршеит, лышҟа слыдылхалоит, лхы-лҿы, лыбла ԥшӡақәа срыдылхалоит, сылзааигәалтәуеит.


Абраҟа хәыцрас иаҭахыз, абӷьааҳәа ихыл ԥа ааихиԥааит, акәтаӷьқәагьы аттаҳәа ҵаҟа инкаԥсеит


Аха уи мацарагьы акәым, Манча абасҟак ауаа ицәымӷны дҟазҵаз сахьаркырала иахьырҵабыргым ауп иан лымгәарҭа иҭигазар?


Аԥшьа имаҵ зуа ицыз ҩыџьа анцәаиҳәарҭа аусзуҩцәа, урҭгьы ржакьа хьыԥшшәылақәа қымфафылӡа, рхахәқәа рыжәҩа иқәсуама уҳәо иауны, иаразнак иааин, арафы асыкәмал фҩы ахышәшәо иаадырмазеин, рныхаԥааҩ ду инаидыркит, нас абаа аҭаларҭа ашҟа иаанаскьан иӡыӷә-ӡыӷәӡа иаагылеит.


Қсас дааиқәҵәаша-ааиқәҵәашан, ивараҿы, зуапцәа хылԥа шкәакәа зхы иқәҵаны игылаз ақыдхса днықәтәеит.


Ахсаалаҿы ҳара иаабоит Аԥсны амраҭашәарахьтәи аҳәаа Тамантәи адгьылбжьахалеи Азовтәи амшыни рҟынӡа ишынаӡоз.


Ацәгьеи абзиеи рышьхәа еивҵоуп ҳәа шырҳәауа еиԥш, убри иашьҭырхх иааит алирикатә фырхаҵа иаб иашьа дышҭахз зҳәауа ашәҟәы еиқәаҵәа.


Алықьсандр рыцҳа араҟа игәы иқәыҩуаз абзырбзан быжьқәа адамра хыла дадырсуазар акәхарын.


Лаџ уажәы иаҳазма ари асҭаршын лакарт ибжьы ҵарыхәҵәаӡа, иагьараан иқәгахьан.


Ус анакәха, Аԥсҳацәа ирызкыз аԥсуаа иҳазкыз аҩымҭа аԥҵазаарын закәытә бызшәала иаԥҵаз атәы шаҳзымдыруагьы.


Ҷлоу сналалоны еиԥш, аҭараа ҳмашьына ду Урал сԥылеит, азна аибашьцәа рыла иҭәны.


Уаргьы бзиак соуҳәарц ушымааз збоит, аха уи сара сзышьцылахьоу ауп.


Бзиашәа, уи агәаӷкра абзиабара ахылҵит, ааи, ус ҟалалоит аԥсҭазаараҿы, аха знык, ҩынтә иҟалома?


Агра, лыблақәа ҭԥырны ицо, иаалҳәо зегьы акы иаҩмыжькәа, зегьы-зегьы гәникыларц шихәҭаз ирдыруа, ацәажәара даҿын, даҿын иара ус, лара илҳәо, ажәабжь иҵегь еиӷьны еиликаарц мацаразы акәзаргьы, ажәауаара имҭо.


Заҟа аамҭа ҵуазеи Расидац ари арха лдыруеижьҭеи, иҟамзар ҟалап ара ӡаӡҭыԥкгьы лара лшьаҿақәа ахьықәымгылац, аха уажәы ахаан ари адәы иқәлымбаацыз акы лылаԥш иааҵашәеит


Сара ибзианы исгәалашәоит, усҟан, аконцертаҿ, раԥхьаӡа ҳанеибадырыз, уара узыҳәан сгәы иаанагаз.


Зыԥсҭазаара нҵәаз уи дуалдоуп, анышә хьшәашәаҿ дыхлаҳәадоуп, аха доуҳа мчык ус иԥырҵуам


Амала, дыззеилымкааз, дышнеиуа ицҳа ҭабгоит, ауаҩ ҟәыш, аҩны дахьтәоугьы идыруеит уи дзеиԥхыӡуа!


Аԥсны алахьынҵа Урыстәыла ауп изыдҳәалатәу, уи ҳадлароуп ҳәа азежәтәи ашәышықәса алагамҭазы иқәгылаз Аԥсҳа Қьалышьбеи Ачачба дҭадырхозма?


Уажәшьҭа ишԥазурыз, слахьынҵа еиқәаҵәа сахькыднаҟьалакгьы, зехьынџьара ачҳара сыҿнахлар акәын, сара сзын мацара иаԥҵаз џьушьарын ажәаԥҟа


Офшор знапы алазкуа ирыхәаша иаҳа ирацәоуп, адгьыл змырхуа аҳәынҭқарра аасҭа


Арҭ ахымш, иацынӡа ааԥын ас лассы ишԥаҳазкылси уҳәартә амшқәа бзиан.


Абас мшкы акәымкәа, ҩымш ракәымкәа, икәа дҭалан, имаӷра дҭысуа ихы анҭиҟьа, Константин ианду лаб диқәшаҳаҭхеит.


Уи ишиҳәаз ала, абрантәи даннеи рацәак мырҵыкәа Мамсыр иԥсҭазаара далҵит, уаҳа урҭ рхабар ҳәа акгьы смаҳацт.


Асеиԥш акәым, еиҳау даҽа уадаҩрак дақәшәаргьы, имацара дшаанылмыжьуа, дышивагыло Абзагә илырдырырцоуп еиҳарак изылҳәоз, аха Ардушьна зынӡаск даҽакала еилылкааит, аҭакгьы ҟалҵеит иаарымчны.


Убри аҟнытә Вазари иусумҭа ду Аԥсҭазаранҵара аҟны еиларҩашьатәым анаука иашаҵәҟьа иаҵанакуеи ажәабжьҳәаҩы-новеллистк ииҩызи.


Нанеи сареи ҳҳәатәы иаҳаргоит абар ааԥынра ҳааҭагылеит, амшцәгьақәа цеит, шьҭа ԥхынрахеит.


Аболшевикцәеи аменшевикцәеи зегьы абас иҟалааит рҳәоит, Америкатә еидкылоу аштатқәа хыс ирымоу Вильсонгьы егьа дмилаҭ хәыҷызаргьы аӡәы еиҳа сылшоит ҳәа тәыс дҟаимҵааит иҳәоит


Анзоргьы Анзор иакәын, уи иҭыԥ аҟны даанылкылеит зҽыртатаӡаны адәы иқәыз Тата.


Уи ажә џьаргьы ицом, уажәшьҭа ҳара иаҳтәуп, Францыз ихала дазхоит, ишаахәлалак, Кәыдры дырны иааигап, уара, Билал, аҩнынӡа усызнеи уаха, ус дахьк азыҳәан усҭахуп, – иҳәеит Ҳазараҭ.